
转讜住驻讜转





	砖讟讜讘讛 专讗讬讬转讛. 砖讛讬讜 砖诐 讙谞讜转 讜驻专讚住讬诐: 讚讻诇 讛谞讜讟诇 (驻专讜讟讛) 诪诪讱 讘诇讗 讚诪讬诐 讗讬谉 诪讜注讬诇. 讚讻转讬讘 砖诐 讬讝讘讞讜 讝讘讞讬 爪讚拽 讜讙讝诇 诇讗 诪讛谞讬 讘讝讘讞: 讟专讗讟专讬讜转 讜拽专拽住讬讗讜转. 讬''诪 讘转讬 注讘讜讚转 讻讜讻讘讬诐 讜诪讻谞讛 讗讜转谉 讟专讟讗讻' 诇砖讜谉 讞专驻讛 讜拽专拽住讬讗讜转 专讜爪讛 诇讜诪专 讘讬转 讛讻住讗 讘诇砖讜谉 注专讘 讜拽砖讛 诇讜诪专 砖讗讜转谉 诪拽讜诪讜转 诪讟讜谞驻讜转 讬讻讜诇 诇诇诪讜讚 砖诐 转讜专讛 讗诇讗 讜讚讗讬 诇砖诪诪讛 讬讛讗 讘诪讛专讛 讘讬诪讬谞讜 讜专讜爪讛 诇讜诪专 讘转讬诐 砖诪转讗住驻讬诐 砖诐 诇讜讜注讚 砖诇 注讜讘讚讬 注讘讜讚转 讻讜讻讘讬诐:





专砖讘"讗

讗诇讜 讟专讟住讬讗讜转 讜拽专拽住讬讗讜转  砖诇讛谉. 讬砖 诪驻专砖讬诐 讘转讬 注讘讜讚讛 讝专讛  砖诇讛谉, 讜拽讜专讗 诇讛谉 讘诇砖讜谉 讙谞讗讬, 讟专讟住讬讗讜转 讞专驻讛, 拽专拽住讬讗讜转 讘转讬 讻住讗讜转. 讜讻谉 驻讬专砖  专"讞 讝"诇. 讜谞专讗讬谉 讚讘专讬 讛转讜住驻讜转 讚讘转讬 注"讝 砖诇讛谉 诇讗 讬诇诪讚讜 讘讛谉 转讜专讛, 讗诇讗  讟专讟住讬讗讜转 讜拽专拽住讬讗讜转 讘转讬 讘讬转 讛讜注讚 诇讛拽讘抓 砖诐.





专讬讟讘"讗

讗诇讜 讟专住讬讗讜转 讜拽专拽住讬讗讜转 驻讬' 诇讗讜 讘转讬 注"讝 讻驻专砖"讬 讝"诇 讚讗"讻 诇讗 讬注砖讜 诪讛诐 讘转讬 诪讚专砖讜转 讗诇讗 诪拽讜' 拽讬讘讜抓 讞讻诪讬诐 砖诇讛诐 讛讬讛 讜讻谉 驻专"讞 讝"诇:





诪讛专砖"讗 - 讞讬讚讜砖讬 讛诇讻讜转

砖诐 讗诇讗 讗诪专 专讘讗 讞诪转 讻讜' 讜诇诪讛 谞拽专讗 砖诪讛 专拽转 讻讜' 专讘讗 讗诪专 专拽转 砖诪讛 讜诇诪讛 谞拽专讗 砖诪讛 讟讘专讬讗 讻讜'. 谞专讗讛 讚讞讚讗 诪讛谞讱 转专转讬 诪讬诪专讜转 爪"诇 专讘讛 讗诪专 讜拽"诇:





诪讛专砖"讗 - 讞讬讚讜砖讬 讗讙讚讜转

讞诪转 讝讜 讟讘专讬讗 讻讜' 专拽转 讻讜' 讻谞专转 讻讜'. 讘诪拽专讗 讞讚 讻转讬讘讬 讛谞讬 砖诇砖 注专讬诐 讘住驻专 讬讛讜砖注 讘讙讜专诇 砖诇 讘谞讬 谞驻转诇讬 讜讛讻讬 讗诪专讬谞谉 驻专拽 诪专讜讘讛 讬诪讛 砖诇 讟讘专讬讗 讘讞诇拽讜 砖诇 谞驻转诇讬 讛讬转讛 讻讜' 讜专"讬 诪驻专砖 诇讛讜 诇驻讬 讛砖诪讜转 砖谞砖转谞讜 讘讝诪谞讜:


讻拽诇讗 讚讻谞专讬 讻讜'. 驻讬专砖 讘注专讜讱 砖诐 讗讬诇谉 讚驻讬专讜转讬讜 诪转讜拽讬诐 讗讜 驻讬专讜砖 诪转讜拽 讻拽讜诇 讻谞讜专:


讻讬 砖讻讬讘 讗讬谞讬砖 讛讻讗 讻讜' 讜讻讬 诪住拽讬 讻讜' 讻讬 谞讞 谞驻砖讬讛 讻讜'. 讙' 诪讬谞讬 讛住驻讚 讝讻专 讻讗谉 注诇 转"讞 诪讬 砖诇讗 讝讻讛 讻诇诇 讗祝 讘讙讜驻讜 诇讗讞专 诪讬转讛 诇讘讗 诇讗"讬 住驻讚讜 注诇讬讜 讙讚讜诇 讻讜' 讜砖诐 诇讜 讻讜' 讚讬砖 诇讛住驻讬讚 注诇讬讜 砖诇讗 讝讻讛 讘讙讜驻讜 诇讘讗 诇讗"讬 诪"诪 讝讻讛 讘砖诐 讟讜讘 诇讘讗 讛转诐 讚砖诐 诇讜 讘专拽转 讜注"讚 讟讜讘 砖诐 诪砖诪谉 讜讙讜' 讜诪讬 砖诇讗 讝讻讛 诇诪讜转 砖诐 讘讗"讬 讗讘诇 讝讻讛 诇讗讞专 诪讬转讛 讚诪住拽讬 讗专讜谞讬讛 诇讛转诐 讬砖 诇讛住驻讬讚 注诇讬讜 砖诇讗 讝讻讛 讘讞讬讬讜 诇讘讗 诇砖诐 讚讛砖转讗 讛专讜讙讬 注讜诪拽 诪拽专讬 讻讗讬诇讜 讗讬谞讜 诪转 讘讝诪谞讜 讜谞讛专讙 讘讞讟讗 讝讛 砖讛讬讛 讚专 讘讞讜"诇 讜讻讛讗讬 诇讬砖谞讗 讗讬讻讗 讘住讜祝 讻转讜讘讜转 注诇 砖谞砖讗 讗砖讛 讘讞讜"诇 讜诪转 砖诐 讘专讜讱 讛诪拽讜诐 砖讛专讙讜 讜专' 讝讬专讗 砖讝讻讛 讘讞讬讬讜 诇讬讻谞住 诇讗"讬 拽讗诪专 讚诪"诪 讬砖 诇讛住驻讬讚 注诇讬讜 注诇 砖讗讘讚讛 讻诇讬 讞诪讚转讛 砖讛爪讚讬拽 讜讚讗讬 讗讬谞讜 讗讘讚 讘诪讬转转讜 砖讬砖 诇讜 讛砖讗专讜转 讛谞驻砖 讗讘诇 讬砖 诇讻诇诇 讬砖专讗诇 诇讛住驻讬讚 注诇 诪讛 砖谞讗讘讚讛 诪讛诐 讻诇讬 讞诪讚转谉 砖讛爪讚讬拽 讛讜讗 讚诪讬讜谉 讻诇讬 讞砖讜讘 砖注"讬 驻讜注诇讬诐 讚讘专讬诐 讞砖讜讘讬诐 讜讟讜讘讬诐:


专拽转 砖讗驻讬' 专讬拽谞讬诐 砖讘讱 诪诇讗讬诐 诪爪讜转 讻讜'. 诇讻讗讜专讛 讚诪诇转 专拽转 诇讗 诪砖诪注 讗诇讗 专讬拽谞讬谉 讜诪讛讬讻讗 诪砖诪注 讚诪诇讗讬诐 诪爪讜转 讻专诪讜谉 讜讬砖 诇讜诪专 讚谞拽专讗 专拽转 注诇 砖诐 讛讻转讜讘 讻驻诇讞 讛专诪讜谉 专拽转讱 讜讻诪驻讜专砖 讘驻' 讝讛 讘讜专专:


砖讬讜砖讘转 讘讟讬讘讜专讛 砖诇 讗专抓 讬砖专讗诇 讻讜'. 讗讘诇 诇讗 讘讟讬讘讜专 砖诇 注讜诇诐 讚讛讗 讗诪专讬谞谉 驻专拽 讝讛 讘讜专专 讗诇砖讻转 讛讙讝讬转 砖专专讱 讗讙谉 讛住讛专 讜讙讜' 砖讛讬讗 讬讜砖讘转 讘讟讬讘讜专讛 砖诇 注讜诇诐 讜讻"讻 讛转讜住驻讜转 驻专拽 讗诇讜 诪爪讬讗讜转 讚讬专讜砖诇讬诐 诇讗 讛讬讛 专拽 诪讛诇讱 讬讜诐 讗讞讚 诪讙讘讜诇 讗专抓 讬砖专讗诇 诪爪讚 讗讞讚 讜讗专抓 讬砖专讗诇 讚' 诪讗讜转 驻专住讛 注诇 讚' 诪讗讜转 驻专住讛 讛讬讛 注"砖:


砖讟讜讘讛 专讗讬讬转讛 讻讜'. 驻讬专砖讜 讘转讜住驻讜转 砖讛讬讜 砖诐 讙谞讜转 讜驻专讚住讬诐 注讻"诇 讜注讜讚 讬砖 诇讜诪专 讟讜讘讛 专讗讬讬转讛 讘讞讻诪讬诐 砖讛讬讜 讬讜砖讘讬诐 砖诐 住谞讛讚专讬谉 讘讬诪讬 专讘讬 讻讚讗诪专讬谞谉 住驻"讘 讚专"讛:


讝讘讜诇谉 注诐 讞专祝 讜讙讜' 讻讜'. 讚诇驻讬 驻砖讜讟讜 砖诪砖转讘讞 讘讝讘讜诇谉 砖讞专祝 谞驻砖讜 诇诪讜转 讘诪诇讞诪讛 讜谞驻转诇讬 注诇 诪专讜诪讬 砖讚讛 诇讗 讬讚注谞讜 诪讛 砖讘讞讜 讜诪"讛 讚专砖讜 讘讬讛 讚讘讗讜转讛 诪诇讞诪讛 砖专讗讜 讘谞讬 讝讘讜诇谉 讗转 谞讞诇转 讘谞讬 谞驻转诇讬 讻讬 砖诐 谞拽讘爪讜 讻讚讻转讬讘 讜讬讝注拽 讘专拽 讗转 讝讘讜诇谉 讜讗转 谞驻转诇讬 拽讚砖讛 砖讛讬讗 谞讞诇转 谞驻转诇讬 讻诪讛 砖讗诪专 诪拽讚砖 谞驻转诇讬 讜注"讬 砖专讗讜 讘谞讬 讝讘讜诇谉 讗转 谞讞诇转 谞驻转诇讬 砖讛讬讛 注诇 诪专讜诪讬 砖讚讛 诪拽讜诐 砖讚讜转 讜讻专诪讬诐 讞专祝 讛讜讗 谞驻砖讜 诇诪讜转 注诇 专讜注 诪讝诇讜 砖谞驻诇 讘讙讜专诇讜 讬诪讬诐 讜讛专讬诐 讜讙讘注讜转 砖讗讬谞讜 诪拽讜诐 砖讚讜转 讜讻专诪讬诐:


住驻讜谞讬 讝讛 讞诇讝讜谉. 专砖"讬 讘讞讜诪砖 驻讬专砖 砖讘讞诇拽 讬砖砖讻专 讜讝讘讜诇谉 讛讬讛 讻讜' 注讬讬谉 砖诐 讜讛讻讬 诪砖诪注 诪拽专讗 讻讬 砖驻注 讬诪讬诐 讬讬谞拽讜 讜砖驻讜谞讬 讟诪讜谞讬 讞讜诇 讜讙讜' 拽讗讬 讙诐 讗讬砖砖讻专 讜讘砖诪注转讬谉 诇讗 讛讝讻讬专 讗诇讗 讝讘讜诇谉 讛讬讬谞讜 砖讛讜讗 讛讬讛 诪转专注诐 注诇 讞诇拽讜 讜诇讗 讻谉 讬砖砖讻专 砖讛讬讜 讘注诇讬 转讜专讛:


讗"诇 专讘砖"注 诪讬 诪讜讚讬注谞讬 讻讜'. 驻讬专砖 专砖"讬 诪讬 诪讜讚讬注谞讬 注诇 讝讗转 砖诪讗 讬拽讞讜 讘诇讗 讚诪讬诐 讻讜' 注讻"诇 讜讚讜讞拽 讛讜讗 砖讬讟诇讜 讘讙讝诇 讘诇讗 讚诪讬诐 讜讬砖 诇讜诪专 讚讛讻讬 拽讗诪专 讚诪讬 诪讜讚讬注谞讬 讚砖诪讗 讬讘讗讜 诇住讞讜专 讘拽诇讗 讗讬诇谉 讘诪拽讜诐 转讻诇转 讻讚讗诪专讬谞谉 专讬砖 驻' 讗讬讝讛讜 谞砖讱 诪讬 砖转讜诇讛 拽诇讗 讗讬诇谉 讘讘讙讚讜 讜讗讜诪专 转讻诇转 讛讜讗 讗诪专 诇讬讛 砖诐 讬讝讘讞讜 讝讘讞讬 爪讚拽 讻驻讬' 专砖"讬 讻砖诐 砖讗住讜专 讙讝诇 讘注讜诇讛 讻讱 诇讗 讬讙讝诇讜 诪诪讱 诪讞讬讬转讱 砖诇 讞诇讝讜谉 注诇 讬讚讬 拽诇讗 讗讬诇谉 砖诇讗 讬爪诇讬讞 讘住讞讜专转讜 讻讜'. 讜砖讗诪专 讻诇 讛谞讜讟诇 诪诪讱 讘诇讗 讚诪讬诐 讻讜' 讬砖 诇讜诪专 讻诪砖诪注讜 讚讘讚诐 讞诇讝讜谉 注讜砖讬谉 转讻诇转 讻讚讗诪专讬谞谉 讘诪谞讞讜转 讜拽讗诪专 讜讛谞讜讟诇 诪诪讱 住讞讜专讛 砖诇 讛转讻诇转 讘诇讗 讚诐 讞诇讝讜谉 注诇 讬讚讬 拽诇讗 讗讬诇谉 诇讗 讬讜注讬诇 诇讜 讘驻专拽诪讟讬讗 讜诇讗 讬爪诇讬讞 讻讜':


诇讚讬讚讬 讞讝讬 诇讬 讞诇讘 讜讚讘砖 讻讜'. 注讬讬谉 驻讬专讜砖 专砖"讬 讜讘讻转讜讘讜转 住"驻 讘转专讗 诪驻讜专砖 注"砖:


注拽专讜谉 转注拽专 讝讜 拽住专讬 讻讜'. 注拽专讜谉 转注拽专 拽专讗 讛讜讗 讘爪驻谞讬讛 讜拽住专讬 讘讙讬' 注拽专 讜专爪讛 诇讜诪专 拽住专讬 砖诪讛 讜谞拽专讗 注拽专讜谉 讘诪拽专讗 注诇 砖诐 砖转讬注拽专 诇注转讬讚 讜讻诪讛 砖讗诪专 讜诪诇讻讜转 讝讚讜谉 诪讛专讛 转注拽专 讻讜' 讜讘拽专讗 注拽专讜谉 讗讞讚 诪讞诪砖讛 注专讬 住专谞讬 驻诇砖转讬诐 转讞砖讘 讘住驻专 讬讛讜砖注 讜讘住驻专 砖诪讜讗诇 讜谞注砖讬转 专讗砖 诇讗讚讜诐 讻讚诪讜讻讞 讘砖诪注转讬谉 讜谞专讗讛 讘讝讛 讙诐 砖注拽专讜谉 讜爪讜专 诪讗专抓 驻诇砖转讬诐 转讞砖讘 砖讜讘 讛讬转讛 诇讗讚讜诐 讜注"驻 诪讛 砖讗诪专讜 驻讗"讟 讜讗转 讞诪砖转 住专谞讬 驻诇砖转讬诐 讛注讝转讬 讜讛讗砖讚讜讚讬 讜讛讗砖拽诇讜谞讬 讜讛讙转讬 讜讛注拽专讜谞讬 讜讛注讜讬诐 讗诪专 讞诪砖讛 讜讞砖讬讘 砖讬转 讜诪砖谞讬 注讜讬诐 诪转讬诪谉 讘谉 讗诇讬驻讝 讘谉 注砖讜 讘讗讜 讜讗讬讜讜 诇讗诇讛讬 驻诇砖转讬诐 讜讬爪讗讜 诪转讬诪谉 诇讙讜专 讘讬谞讬讛诐 讜诇讛讻讬 诇讗 讗诪专 讜' 讜诇驻讬 讝讛 讗驻砖专 讚讘注拽专讜谉 谞转讬讬砖讘讜 讘谞讬 转讬诪谉:


砖讛讬讗 讬讜砖讘转 讘讬谉 讛讞讜诇讜转 讜讛讬讗 讻讜'. 讻讛讗讬 诇讬砖谞讗 讗诪专讬谞谉 驻专拽 讘"诪 讗转专诪讜讚讬谉 诇驻讬 砖讚专讬谉 讘讬谉 讛讞讜诇讜转 注讬谞讬讛诐 讟专讜讟讜转 讜砖诐 驻讬专讜砖讜 诪诇砖讜谉 讞讜诇 诇驻讬 砖讚专讬谉 讘诪拽讜诐 讞讜诇 讜讛专讜讞 谞讜砖讘转 讘讜 讜谞讻谞住 讘注讬谞讬讛诐 讜谞专讗讛 讚讛讻讗 谞诪讬 讬砖 诇驻专砖 砖讛讬讗 讬讜砖讘转 讘讬谉 讛讞讜诇 诪讻诇 讛爪讚讚讬诐 讚讛讬讬谞讜 砖讬讜砖讘转 注诇 砖专讟讜谉 砖讘转讜讱 讛讬诐 讜谞诪爪讗 讞讜诇 砖注诇 砖驻转 讛讬诐 住讘讬讘 诇讛 讜讗诪专 讻讬 讻讘专 拽讜讚诐 砖诪诇讻讛 诪诇讻讜转 专讜诪讬 讜讗讚讜诐 讚讛讬讬谞讜 讘讬诪讬 诪诇讻讜转 讬讜谉 诇驻讬 砖讛讬转讛 拽住专讬 拽专讜讘讛 诇讗专抓 讬砖专讗诇 讻讬 讞诪砖转 住专谞讬 驻诇砖转讬诐 诇讗专抓 讻谞注谉 转讞砖讘 讻诪驻讜专砖 讘讬讛讜砖注 注诇 讻谉 讛讬转讛 讬转讚 转拽讜注讛 诇专注讛 诇讬砖专讗诇 注诇 讬讚讬 诪诇讻讜转 讬讜谞讬诐 讜讻砖讙讘专讜 诪诇讻讜转 讘讬转 讞砖诪讜谞讗讬 注诇 讛讬讜谞讬诐 谞爪讞讜 讙诐 讗转 拽住专讬 讜讻讘砖讜讛讜 讻讚讗诪专 诇拽诪谉 讬砖讘讜 砖谞讬讛诐 讗诇 转讗诪谉 讜讛讬讜 拽讜专讬谉 讗讜转讛 讗讝 注诇 砖诐 讞讜专讘谞讛 讻讘讬砖转 诪讙讚诇 砖讚 讻"讛 讙讬专住转 讛注专讜讱 讚讛讬讬谞讜 砖谞讞专讘讛 讜讚专讬诐 讛讬讜 讘讛 砖讚讬诐:


讜讛住讬专讜转讬 讚诪讬讜 诪驻讬讜 讜讙讜' 讝讜 讘讬转 讘诪讬讗. 讻驻讬专讜砖 专砖"讬 砖诐 讗诇讜 讘讬转 讘诪讛 砖诇讛诐 砖讛讬讜 讝讜专拽讬谉 砖诐 讚诪讬 讝讘讞讬讛诐 讜讬砖 讻讜' 注讬讬谉 砖诐. 讜砖拽讜爪讬讜 诪讘讬谉 砖讬谞讬讜 讜讙讜' 讝讜 讘讬转 讙诇讬讗 砖诇讛谉 讻讜' 讻诪讛 砖讗诪专 驻专拽 讻诇 讛爪诇诪讬诐 讜讗讘讚转诐 讗转 砖诪诐 砖诇讗 诇讻谞讜转 诇讛 砖诐 砖讘讞 讗诇讗 砖诐 讙谞讗讬 讛讬讜 拽讜专讬谉 讗讜转讜 讘讬转 讙诇讬讗 诇砖讜谉 讙讜讘讛 拽讜专讬谉 讗讜转讛 讘讬转 讻专讬讗 诇砖讜谉 讞驻讬专讛 讜砖驻诇讜转 讻驻讬专讜砖 专砖"讬 砖诐 讜注讬讬谉 讘注专讜讱 注讜讚 驻讬专讜砖讬诐 讜讝讛 砖讗诪专 讜讛住讬专讜转讬 讚诪讬讜 讜讙讜' 讜砖拽讜爪讬讜 诪讘讬谉 砖讬谞讬讜 砖诇讗 讬拽专讗 诇讛诐 注讜讚 诪驻讬讜 讜诪讘讬谉 砖讬谞讬讜 讘砖诐 砖讘讞 讝讛:


讜讛讬讛 讻讗诇讜祝 讘讬讛讜讚讛 讜讙讜' 砖注转讬讚讬诐 砖专讬 讬讛讜讚讛 讻讜'. 讚讘诪拽讜诐 砖讛讬讜 砖诐 讗诇讜驻讬 讗讚讜诐 讬讛讬讜 讗诇讜驻讬 讜砖专讬 讬讛讜讚讛 讜讘住驻专 讝讻专讬讛 驻讬专砖 专砖"讬 讗诇讜祝 诪诇砖讜谉 诇讬诪讜讚 讻诪讜 讜讗讗诇驻讱 讞讻诪讛:


拽住专讬 讘转 讗讚讜诐 讻讜' 讗"讚 讚诪专讘讬 讻讜' 讜讗"讚 讚讗讜拽诪讬 诪讬谞讛 诪诇讻讬 讻讜'. 讜注诇 讻谉 谞拽专讗转 拽住专讬 讻讬 诪诇讻讬诐 砖诇讛诐 谞拽专讗讬诐 拽讬住专 注诇 砖诐 讛诪诇讱 砖诪诇讱 讘讛 讘讻讞 讜讘讞讜讝拽 讬讚 讻诪驻讜专砖 讘讬讜住讬驻讜谉 讜爪专讬讱 诇讜诪专 讚诪专讘讬 讜诪讜拽诪讬 诪诇讻讬 讛讬讬谞讜 诪砖讗专 讗讜诪讜转 砖讛讬讜 讘讛 讚讛讗 讗诪专讬谞谉 讘讗讚讜诐 拽讟讜谉 谞转转讬讱 讘讙讜讬诐 讚诇讗 诪讜拽讬 诇讛讜 诪诇讱 讘谉 诪诇讱:


讗诐 讬讗诪专 诇讱 讗讚诐 讞专讘讜 砖转讬讛谉 讻讜'. 讘讞专讘讜 砖转讬讛谉 讜讘讬砖讘讜 砖转讬讛谉 讗诪专 讘讻诇 讞诇讜拽讛 诪讛谉 讗诇 转讗诪讬谉 讗讘诇 讙讘讬 讞专讘讛 拽住专讬 讜讬砖讘讛 讬专讜砖诇讬诐 讜讞专讘讛 讬专讜砖诇讬诐 讜讬砖讘讛 拽住专讬 讗诪专 讘砖谞讬 讛讞诇讜拽讜转 驻"讗 转讗诪讬谉 讜讬砖 诇讜诪专 砖讗讬诇讜 讛讬讛 讗讜诪专 谞诪讬 讻谉 讘讻诇 讞诇讜拽讛 转讗诪讬谉 讛讬讛 讛诪讜讘谉 诪诪谞讜 砖讗驻砖专 诇驻专砖 诇讛讗诪讬谉 讘讗讞讚 诪砖谞讬 讛讞诇讜拽讜转 讗诐 诇注讜诇诐 讬砖讘讛 讬专讜砖诇讬诐 讜讞专讘讛 拽住专讬 讗讜 诇注讜诇诐 讬砖讘讛 拽住专讬 讜讞专讘讛 讬专讜砖诇讬诐 讜讗讬谞讜 讻谉 讗诇讗 砖讬砖 诇讛讗诪讬谉 砖讘' 讛讞诇讜拽讜转 讗诪转 讻讬 诇驻注诪讬诐 讬砖讘讛 拽住专讬 讜讞专讘讛 讬专讜砖诇讬诐 讜诇驻注诪讬诐 讬砖讘讛 讬专讜砖诇讬诐 讜讞专讘讛 拽住专讬 讜诪讬讬转讬 诇讬讛 讛讻讬 诪拽专讗 讚讗诪诇讗讛 讛讞专讘讛 讚爪讜专 讗诪专讛 注诇 讬专讜砖诇讬诐 讗转诪诇讗 诪讞讜专讘转讛 讻驻专砖"讬 讜诪砖诪注 谞诪讬 讗诪诇讗 讗转 爪讜专 砖讛讬讗 讞专讬讘讛 诪讬专讜砖诇讬诐 砖讛讬转讛 诪诇讗讛 讜讻谉 讜诇讗讜诐 诪诇讗讜诐 讬讗诪抓 砖住转诐 讛讻转讜讘 讗讬讝讛 诪讛诐 讬讗诪抓 注诇 讞讘讬专讜 注诇 讻谉 驻讬专讜砖讜 砖讻诇 讗讞讚 诪讛诐 讬讗诪抓 注诇 讞讘讬专讜 诇驻注诪讬诐 讝讛 讜诇驻注诪讬诐 讝讛:


讗诪专 讬爪讞拽 讻讜' 讬讜讞谉 注砖讜 讻讜'. 专"诇 讙诐 砖讗讬谞讜 专讗讜讬 诇讻讱 讬讜讞谉 讘诪转谞转 讞谞诐 讻诪"砖 讜讞谞讜转讬 讗转 讗砖专 讗讞讜谉 讻讜' 讗诪专 诇讬讛 讛拽讘"讛. 专砖注 讙诪讜专 讛讜讗 讜讗讬谉 专讗讜讬 诇讞谞讜转讜 讗"诇 讬爪讞拽 讘诇 诇诪讚 爪讚拽 讜讙讜' 讻诪"砖 砖砖讙讙转 转诇诪讜讚 注讜诇讛 讝讚讜谉 讜讝讛 砖诇讗 诇诪讚 爪讚拽 砖讜讙讙 讛讜讗 讘诪注砖讬讜 讛专注讬诐 讗"诇 讛拽讘"讛 讘讗专抓 谞讻讜讞讜转 讬注讜诇 讚讛讬讬谞讜 诇讛讞专讬讘 讗专抓 讬砖专讗诇 讜讛诪拽讚砖 讘讝讛 讛讜讗 诪讝讬讚 讜专砖注 讙诪讜专 讛讜讗 讻诪"砖 注专讜 注专讜 注讚 讛讬住讜讚 讜讙讜':


讝讜 讙专诪诪讬讗 砖诇 讗讚讜诐 讻讜'. 讘驻"拽 讚讬讜诪讗 讗诪专讬谞谉 讙讜诪专 讝讛 讙专诪诪讬讗 讻讜' 讜讙讜诪专 诪讘谞讬 讬驻转 讛讬讛 讜讗驻砖专 讚诪砖讜诐 讛讻讬 拽讗诪专 讝讜 讙专诪诪讬讗 砖诇 讗讚讜诐 讻讜' 讜诇讗 讗讜转讛 讙专诪诪讬讗 讚讛讬讬谞讜 讙讜诪专 讚诪讘谞讬 讬驻转 讛讬讛 讜讘讗讜转讛 讚砖诇 讗讚讜诐 砖讗诇诪诇讗 讻讜':





专砖"砖

讙诪专讗 讙讚讜诇 讛讜讗 讘砖砖讱. 注驻专砖"讬 讜讻谉 谞诪爪讗 讘诪拽专讗 讬专诪讬讛 讻"讛 讜谞"讗:



砖诐 讜诇诪讛 谞拽专讗 砖诪讛 讟讘专讬讗 讻讜'. 讘讘"专 专驻讻"讙 讗讬转讗 讚谞拽专讗转 讟讘专讬讗 注"砖 讟讬讘专讬讗讜住 拽讬住专 注"砖:



砖诐 专讘讗 讗诪专 专拽转 砖诪讛 讻讜'. 注讟"讗 讜讘诪砖讻"注 讘拽"讗 讚讛讗讬 讻讬 谞讞 谞驻砖讬' 讚专"讝 住转诪讗 讚讙诪专讗 拽讗"诇 讜讻讛"讙 讻' 讛转讜住' 诇拽诪谉 (讬) 讚"讛 讚讻"注 讜讘讘"诪 (专"讚 诪) 讜讛专"谉 诇拽诪谉 讘驻' 讘谞讬 讛注讬专 注诇 讛讗 讚讗诪专 注讜诇讗 诇讬砖转诪砖 讗讬谞砖 讘诪讗谉 讚转谞讬 讗专讘注讛 讻讜' 讜讘诪讛专砖"讗 诇注讬诇 注诇 讛讗 讚驻专讟 诇讟讘专讬讗 砖讬诪讛 讞讜诪转讛 讜注讬' 住谞讛讚专讬谉 (讻讛 讘) 讘专砖"讬 讚"讛 讗驻讬' 讘诪讚讘专 讜讻讛"讙 讘讚"讟 讜注诪砖"讻 讘讘"诪 (讟讝 讘):



砖诐 讟诪讜谞讬 讝讜 讟专讬转. 讗讜诇讬 讚专讬砖 讟诪讜谞讬 诪诇砖讜谉 诪讟诪讜谉 砖讛讜讗 讚讘专 讞砖讜讘 讜讻注讬谉 砖驻专砖"讬 讘砖驻讜谞讬:



砖诐 讜讛讬讗 讛讬转讛 讬转讚 转拽讜注讛. 谞专讗讛 诪砖讜诐 讚讗诪专 谞讘讬讗 注诇讛 转注拽专 诇讻谉 拽讗诪专 诇砖讜谉 转拽讜注讛 砖讛讜讗 讛讬驻讱 注拽讬专讛:



砖诐 讛讬讜 拽讜专讬谉 讗讜转讛 讗讞讬讚转 讻讜'. 讻爪"诇 讜讻"讛 讘注"讬:



砖诐 讜讛讬讛 讻讗诇讜祝 讘讬讛讜讚讛 讻讜' 砖注转讬讚讬谉 砖专讬 讬讛讜讚讛 诇诇诪讚 讻讜'. 谞专讗讛 讚讚专讬砖 诪谉 讻讗诇讜祝 驻讬 砖谞讬诐 诪诇砖讜谉 讗诇讜驻讬诐 砖讛讜讗 诪讬谉 砖专专讛 讜诪诇砖讜谉 讜讗讗诇驻讱 讞讻诪讛 (讗讬讜讘 诇讙) 砖讛讜讗 诇砖讜谉 诇讬诪讜讚:



专砖"讬 讚"讛 讜讛讬讛 讗讚讜诐. 讜注拽专讜谉 转讛讬' 讘讬转 转诇诪讜讚 讻讬专讜砖诇讬诐. 讻爪"诇 讘讻"祝:



专砖"讬 讚"讛 诇砖诐. 注讬专 砖讻讘砖讜 讘谞讬 讚谉. 讬讛讜砖注 (讬讟 诪讝):





讛讙讛讜转 讬注讘"抓

讙诪壮 讜诇诪讛 谞拽专讗 砖诪讛 讟讘专讬讗. 谞"讘 讗注"驻 砖诪讚讘专讬 讻讜转讘讬 讚"讛 谞讜讚注 砖讝讛 砖诪讛 讛谞讬转谉 诇讛 注"砖 讛拽讬住专 讟讬讘专讬讜住 砖讘讬诪讬讜 谞讘谞讬转 讜诇讻讘讜讚讜 拽专讗讜讛 讻讱. 诪"诪 讞讝状诇 谞转讻讜讜谞讜 诇讛住讘 讛砖诐 诇讚讘专 讗讞专 砖诇讗 诇转诇讜转讜 讘砖诐 谞讻专讬 注"讗. 讜讻壮壮诪 讻"驻 砖讚专砖讜 讙诐 转讬讘讜转 讬讜讜谞讬讜转 讬讚讜注讜转 讜注砖讜 诪讛谉 谞讜讟专讬拽讜谉 注讬讬谉 注诇讬讬转 讛诇砖讜谉:


砖诐 状讜注拽专讜谉状 转注拽专 讻爪"诇:


转讜住壮 讚"讛 讟讗专讟专讬讜转. 诇砖讜谉 讞专驻讛. 谞"讘 讻"讛 讘诇讟讬"谉 讟讜专"讟 拽诇讜谉:





讘谉 讬讛讜讬讚注

诇指诪旨指讛 谞执拽职专指讗 砖讈职诪指讛旨 '讞植诪址转'? 注址诇 砖讈讜旨诐 讞址诪旨值讬 讟职讘侄专职讬指讗. 诇讗讜 诪砖讜诐 砖诇讗 谞诪爪讗 讘讛 讚讘专 讬讜转专 讟讜讘 诪谉 讛讞诪讬谉 拽专讗讜讛 注诇 砖诐 讛讞诪讬谉, 讗诇讗 拽专讗讜讛 注诇 砖诐 讛讞诪讬谉 讻讬 讘讝讛 讬讛讬讛 诇讛 住讬诪谉 诪讜讘讛拽 讬讜转专 砖诇讗 谞诪爪讗 讘讻诇 讗专抓 讬砖专讗诇 诪注讬谉 讞诐 讗诇讗 讝讛 砖诇 讟讘专讬讗.



讜职诇指诪旨指讛 谞执拽职专指讗 砖讈职诪指讛旨 '专址拽址旨转'? 砖讈侄讗植驻执诇旨讜旨 专值讬拽指谞执讬谉 砖讈侄讘旨指讛旨 诪职诇值讗执讬谉 诪执爪职讜止转 讻旨职专执诪旨讜止谉. 谞专讗讛 诇讬 讘住"讚 拽讗讬 注诇 讚讜专 砖转讛讬讛 讘讜 讛讙讗讜诇讛, 讬注谉 讚讗讬转讗 讘专讗砖 讛砖谞讛 (专讗砖 讛砖谞讛 诇讗:) 诪讟讘专讬讗 注转讬讚讬谉 诇讬讙讗诇, 讜讻谉 讻转讘 讛专诪讘"诐 讘驻专拽 讬"讚 诪讛诇讻讜转 住谞讛讚专讬谉 讬注讜讬谉 砖诐.
讜注讜讚 谞专讗讛 诇讬 讻讬 讟讘专讬讗 讛讬讗 讗转专讬讛 讚专讘讬 诪讗讬专 讘注诇 讛谞住 讚住讘讬专讗 诇讬讛 讙诐 讘讝诪谉 砖讗讬谉 注讜砖讬谉 专爪讜谞讜 砖诇 诪拽讜诐 谞拽专讗讬诐 讘谞讬诐 (拽讬讚讜砖讬谉 诇讜.), 讜讗诐 讻谉 诇驻讬 住讘专转讜 讬砖 诇讛诐 诪讞讬诇讛 诪讚讬谉 讗讘 砖诪讞诇 注诇 讻讘讜讚讜 讘讻诇 注转, 讜讗讝 诇驻讬 讝讛 讗讬谉 讛注讘讬专讜转 诪讻讘讜转 讗转 讛诪爪讜转 讻讬讜谉 讚谞诪讞诇讬谉 讜诪诪讬诇讗 讬砖讗专讜 诪诇讗讬诐 诪爪讜转 讻专诪讜谉! 讜讗祝 注诇 讙讘 讚专讘讬 讬讛讜讚讛 驻诇讬讙 注诇 专讘讬 诪讗讬专 讘讝讛 讜拽讬讬诪讗 诇谉 讘注诇诪讗 讛诇讻讛 讻专讘讬 讬讛讜讚讛, 诪讻诇 诪拽讜诐 讻讬讜谉 讚讟讘专讬讗 讗转专讬讛 讚专讘讬 诪讗讬专 讛讬讗 讚谞讬谉 讬讜砖讘讬讛 注诇 驻讬 住讘专转讜, 讜讻诪讜 砖讻转讘 讛专讘 讗诪转 诇讬注拽讘 讝"诇.



讜旨讝职讘讜旨诇讜旨谉, 诪执转职专址注值诐 注址诇 诪执讚旨讜止转指讬讜 讛植讜指讛. 驻讬专讜砖 诪转专注诐 讘注讘讜专 诪讬注讜讟 讛专讬讜讞, 讗讘诇 诇注讜诇诐 诪讜砖讘 讬诪讬诐 注讚讬祝 诇讬讛, 讜诇讻谉 讗诪专讜 (驻住讞讬诐 讚.) 讛讛讜讗 讚讗诪专 讗诐 讛讬讛 诇讬 讘讬转 诇讘谞讜转 诇讗 讛讬讬转讬 讘讜谞讛 讗诇讗 诇讞讜祝 讛讬诐, 讘讚拽讜 讗讞专讬讜 讜诪爪讗讜 讚诪讝讘讜诇讜谉 拽讗 讗转讬 讚讻转讬讘 (讘专讗砖讬转 诪讟, 讬讙) '讝职讘讜旨诇只谉 诇职讞讜止祝 讬址诪执旨讬诐 讬执砖职讈讻止旨谉' 注讬讬谉 砖诐, 讜讛讬讬谞讜 讚诇注讜诇诐 讛讬砖讬讘讛 砖诐 讞讘讬讘讛 诇讬讛.



诇职讚执讬讚执讬 讞指讝执讬 诇执讬 讝指讘址转 讞指诇指讘 讜旨讚职讘址砖讈 讚旨职爪执驻旨讜止专执讬 讜址讛植讜指讬指讗 砖讈执砖旨讈指讛 注指砖讉指专 诪执讬诇 注址诇 砖讈执砖旨讈指讛 注指砖讉指专 诪执讬诇!. 谞专讗讛 诇讬 讛讻讜谞讛 诪拽讜诐 砖讛讜讗 诪砖讱 讗专讘注讛 驻专住讗讜转 砖诐 谞诪爪讗 砖讜诪谉 讝讛 砖诇 讝讘转 讞诇讘 讜讚讘砖 砖讛转讗谞讬诐 讛谞诪爪讗讬诐 讘诪砖讱 讛诪拽讜诐 讛讝讛 讛诐 砖诪谞讬诐 讘讬讜转专 讜诪讞诪转 专讜讘 砖讜诪谞诐 讛讚讘砖 讝讘 诪讛诐 注诇 讛讗专抓, 讜讛注讝讬诐 讛谞诪爪讗讬诐 砖诐 讻砖讗讜讻诇讬诐 诪谉 讛转讗谞讬诐 讛讛诐 讬转专讘讛 讞诇讘 讘讚讚讬讛诐 诇诪讗讚 注讚 砖讛讜讗 讙诐 讻谉 讝讘 诪讗讬诇讬讜 注诇 讛讗专抓, 讜诪转注专讘 注诐 讛讚讘砖 讛讝讘 诪谉 讛转讗谞讬诐, 讜讝讛 讬诪爪讗 讘诪砖讱 讗专讘注 驻专住讗讜转 讚讜拽讗, 讻讬 讗讬谉 讻诇 讛诪拽讜诪讜转 砖讜讬诐 讻砖讜诪谉 讛驻讬专讜转 讘讝讛 讛诪拽讜诐.
讜诪讛 砖讗诪专 讝讘转 讞诇讘 讜讚讘砖 砖诇 讻诇 讗专抓 讬砖专讗诇 砖讬注讜专讜 讛讜讗 讻"讘 驻专住讗讜转 讗讜专讻讬讛 讜砖转讗 驻专住讗讜转 驻讜转讬讗, 谞专讗讛 诇讬 讘住"讚 讛讟注诐 诇专诪讜讝 砖讘讝讻讜转 转讜专讛 砖讘讻转讘 砖讛讬讗 讘讻"讘 讗讜转讬讜转 讝讻转讛 讗专抓 讬砖专讗诇 讘砖驻注 讝讛 砖诇 讝讘转 讞诇讘 讜讚讘砖 砖谞诪砖诇讛 讘讛诐 讛转讜专讛 讻"讘 驻专住讬 讗讜专讱, 讜讘讝讻讜转 转讜专讛 砖讘注诇 驻讛 砖讛讬讗 砖砖讛 住讚专讬诐 讝讻转讛 诇砖讬转讗 驻专住讬 专讜讞讘. 讜谞专讗讛 诇讬 '讞指诇指讘 讚职讘址砖讈' 注讜诇讬诐 诪住驻专 '专指爪讜止谉' [346] 讻讬 砖驻注 讝讛 讬驻讬拽 专爪讜谉 诪讛'.



讝侄讛 讘旨值讬转 讙旨址诇职讬指讗 砖讈侄诇旨指讛侄谉. 讛讗 讚拽讜专讬谉 砖诪讜转 诇注讘讜讚讛 讝专讛 讚讗讚讜诐 讘讬转 讻专讬讗 讜讘讬转 讙诇讬讗, 谞专讗讛 诇讬 讘住"讚 诪讛 砖讗诪专 '讻专讬讗' 专讜爪讛 诇讜诪专 讻专 讬"讗 讻诇讜诪专 诪讜砖讘 讬"讗, 讻讬 讻专 专讜爪讛 诇讜诪专 诪讜砖讘 讜讛诐 讬砖 诇讛诐 讬"讗 讗诇讜驻讬诐 讻谞讙讚 讬"讗 讗专讜专讬诐 讜讻诪讜 砖讻转讘 专讘讬谞讜 讝"诇 讘住驻专 讛诇拽讜讟讬诐 讘驻专砖转 讜讬砖诇讞 讜驻专砖转 讻讬 转讘讜讗 讬注讜讬谉 砖诐. 讜讻谉 讘讬转 讙诇讬讗 讙诇 讬"讗 讻诇讜诪专 讙讬诇讜讬 讬"讗 讗专讜专讬诐 砖讛诐 讻谞讙讚 讬"讗 住诪谞讬 讛拽讟讜专转.



讝讜止 拽执讬住职专值讬 讘旨址转 讗直讚讜止诐 砖讈侄讛执讬讗 讛指讬职转指讛 诪侄讟职专讜止驻旨讜止诇执讬谉 砖讈侄诇 诪职诇指讻执讬诐. 谞专讗讛 诇讬 讘住"讚 拽专讗讜讛 '拽住专讬' 诪住驻专 '注指砖讈' [370] 专诪讝 诇诪驻诇转 注值砖讉指讜 诇注转讬讚 砖讬住转诇拽 诪诪谞讜 讗讜转 讜讗"讜 讜讬砖讗专 注指砖讈, 讗讘诇 '讬职专讜旨砖讈指诇址诐执' 诪住驻专 '讗址专职讬值讛 砖讈指诇值诐' [586] 专诪讝 讻讬 讞讜讚砖 讗讘 砖诪讝诇讜 讗专讬讛 讬讛讬讛 砖诇诐 讘讻诇 讟讜讘 砖讘注讜诇诐.
讜注讜讚 谞专讗讛 诇讬 '讬职专讜旨砖讈指诇址诐执' [596] 讘讞讚 讬讜"讚 诪住驻专讛 讞专讘讛 拽住专讬 注诐 讛讻讜诇诇 [586] 讜'讬职专讜旨砖讈指诇址讬执诐' 讘砖谞讬 讬讜讚讬"谉 讗诐 转诪诇讗 讛讗讜转讬讜转 讬注诇讛 诪住驻专诐 转驻讗专转 [1081] 专诪讝 砖转转注诇讛 讛诪诇讻讜转 砖讛讬讗 讘讞讬谞转 讬专讜砖诇讬诐, 讜转讛讬讛 讻诪讜 讘讞讬谞转 讛转驻讗专转, 讜讻讗砖专 驻讬专砖转讬 讘住"讚 专诪讝 讛驻住讜拽 (讬砖注讬讛 住讚, 讟) '讬职专讜旨砖指讈诇址鈥嵵醋� 砖职讈诪指诪指讛', 讞诇拽 讛转讬讘讛 诇砖谞讬诐, 讜拽专讬 讘讛 砖诐 诪"讛, 讛讜讗 讛转驻讗专转 砖讛讜讗 住讜讚 砖诐 诪"讛 转转注诇讛 讬专讜砖诇讬诐 砖讛讬讗 讛诪诇讻讜转 讻诪讜讛讜 讘住讜讚 (讬砖注讬讛 诇, 讻讜) '讜职讛指讬指讛 讗讜止专 讛址诇职旨讘指谞指讛 讻职旨讗讜止专 讛址讞址诪指旨讛'.



讗指诪址专 讬执爪职讞指拽 诇执驻职谞值讬 讛拽讘"讛: 专执讘旨讜止谞讜止 砖讈侄诇 注讜止诇指诐! 讬讜旨讞址谉 注值砖讉指讜!. 谞专讗讛 诇讬 讘住"讚 讚讗诪专讜 专讘讜转讬谞讜 讝"诇 (住谞讛讚专讬谉 讬讝.) 讗诐 驻转讞讜 讻讜诇诐 诇讞讜讘讛 讝讻讗讬, 讜诇讻谉 讻砖讗诪专 诇讜: 专砖注 讛讜讗! 讛砖讬讘 '讘址旨诇 诇指诪址讚 爪侄讚侄拽' (讬砖注讬讛 讻讜, 讬) 专讜爪讛 诇讜诪专 讜讚讗讬 诇讗 讬砖 诪讬 砖讬诇诪讚 注诇讬讜 爪讚拽, 讜谞诪爪讗 驻转讞讜 讻讜诇诐 诇讞讜讘讛 讝讻讗讬 讜诇讻谉 讗诪专转讬: 讬讜旨讞址谉 注值砖讉指讜! 讜讛砖讬讘 '讘职旨讗侄专侄抓 谞职讻止讞讜止转 讬职注址讜值旨诇' 砖诪讞专讬讘 讗转 讗专抓 讬砖专讗诇 讚讻转讬讘 讘讛 (讚讘专讬诐 讬讗, 讬讘) '讗侄专侄抓 讗植砖侄讈专 讛殖' 讗直诇止拽侄讬讱指 讚止旨专值砖讈 讗止转指讛旨' 讜诇讻谉 讗讬谉 讚讬谞讜 谞诪住专 讘讬讚 讘讬转 讚讬谉 砖诇 诪注诇讛 讗诇讗 讛砖诐 讬转讘专讱 砖讛讜讗 讚讜专砖 讗讜转讛 讚谉 讚讬谞讜, 讜讗讝 讘讟诇 讛讻诇诇 讛讝讛 讚驻转讞讜 讻讜诇诐 诇讞讜讘讛.
讜讛讗 讚拽专讬 诇讗专抓 讬砖专讗诇 '讗侄专侄抓 谞职讻止讞讜止转' 讛讬讬谞讜 讚讻转讬讘 (转讛诇讬诐 拽讻讘, 讙) '讬职专讜旨砖指讈诇址鈥嵵醋� 讛址讘职旨谞讜旨讬指讛 讻职旨注执讬专 砖侄讈讞只讘职旨专指讛 诇指旨讛旨 讬址讞职讚指旨讜', 砖讛转讞转讜谞讛 诪讻讜讜谞转 讻谞讙讚 讛注诇讬讜谞讛 讜诇讻谉 拽专讬 诇讛 '讗侄专侄抓 谞职讻止讞讜止转' 诇砖讜谉 谞讜讻讞, 讝讜 谞讜讻讞 讝讜.



讗址诇 转旨执转旨值谉 诇职注值砖讉指讜 讛指专指砖讈指注 转旨址讗植讜址转 诇执讘旨讜止 讝职诪指诪讜止 讗址诇 转指旨驻值拽. 爪专讬讱 诇讛讘讬谉 诪讛 注谞讬谉 讛讝诪诐 讛讝讛? 讜谞专讗讛 诇讬 讘住"讚 讻讜讞诐 砖诇 注砖讜 讜讗讚讜诐 讛讜讗 诪谉 讗讜转讬讜转 '砖讉指讟指谉 讜职谞指讞指砖讈' 讜讬讚讜注 讻讬 诪谉 讗讜转讬讜转 讛驻砖讜讟 讬讘讗 讻讞 诪爪讜诪爪诐, 讗讘诇 讛讬转专讜谉 讜讛转讜住驻转 讬讘讗 诪谉 讛诪讬诇讜讬 讜诪讬诇讜讬 讛诪讬诇讜讬, 讜诇讻谉 注砖讛 讛砖诐 讬转讘专讱 讝诪诐 诇讗讜转讬讜转 谞讞砖 讜砖讟谉 砖诇讗 讬转讙讘专讜 讜讬讜住讬驻讜 讻讞 诪谉 讛诪诇讜讬 讜诪讬诇讜讬 讛诪讬诇讜讬 注诇 讬讚讬 诪住驻专 砖诪讜 讬转讘专讱 讗砖专 讛讜砖诐 讘专讗砖 讛诪讬诇讜讬 砖诇讛诐 讻讝讛, 谞讜"谉 讞讬"转 砖讬"谉 专讗砖 讛诪诇讜讬 诪住驻专 讻"讜 [26], 讜讻谉 砖讟谉 砖讬"谉 讟讬"转 谞讜"谉 专讗砖 讛诪讬诇讜讬 诪住驻专 讻"讜 [26] 讜讝讛 讛诪住驻专 谞注砖讛 讝诪诐, 砖诇讗 讬转驻砖讟讜 讻讜讞讜转讬讛诐 讬讜转专 诪谉 讛诪诇讜讬 讜诪讬诇讜讬 讛诪诇讜讬, 讜注诇 讝讛 拽讗诪专 (转讛诇讬诐 拽诪, 讟) '讝职诪指诪讜止 讗址诇 转指旨驻值拽'.
讜诇讻谉 讗诪专 (转讛诇讬诐 诇讝, 诇讘) '爪讜止驻侄讛 专指砖指讈注' 讛讜讗 注砖讜 '诇址爪址旨讚执旨讬拽' 讛讜讗 讬注拽讘, '讛殖' 诇止讗 讬址注址讝职讘侄谞旨讜旨 讘职讬指讚讜止' 专讜爪讛 诇讜诪专 诪住驻专 砖诐 讛讜讬"讛 砖讛讜讗 谞专诪讝 讘专讗砖 讛诪诇讜讬 砖诇 讻讜讞讜转 砖诇讜 砖讛诐 讗讜转讬讜转 砖讉指讟指谉 讜职谞指讞指砖讈 诇讗 讬注讝讘谞讜 讘讬讚讜 讜讙讘专 讬砖专讗诇. 讜讗讜诪专讜 '讘职讬指讚讜止'专讜爪讛 诇讜诪专 讘讻讜讞讜 讻诪讜 讜诇讗 讛讬讛 讘讛诐 讬讚讬诐 诇谞讜住.
讜注诇 讝讛 讛讝诪诐 砖诇 诪住驻专 讻"讜 讛诪讜谞注 转讙讘讜专转 注砖讜 讜讗讚讜诐 诪讻讜讞讜转 诪诇讜讬 讗讜转讬讜转 谞讞砖 讜砖讟谉, 诪讘讬讗 讛讙诪专讗 讚讜讙诪讗 诇讙专诪诪讬讛 砖诇 讗讚讜诐, 砖讗诇诪诇讬 讛诐 讬讜爪讗讬诐 诪讞专讬讘讬诐 讻诇 讛注讜诇诐, 讗讱 讛拽讘"讛 注讜砖讛 转讬拽讜谉 诇讝讛 砖讬讛讬讜 诪转讙专讬诐 讛诐 讘讛诐 讻讚讬 砖诇讗 讬讜住讬驻讜 讙讘讜专讛 诇讛讞专讬讘 讛注讜诇诐.





讘谞讬讛讜

讜职诇指诪旨指讛 谞执拽职专指讗 砖讈职诪指讛旨 '专址拽址旨转'? 砖讈侄讗植驻执诇旨讜旨 专值讬拽指谞执讬谉 砖讈侄讘旨指讛旨 诪职诇值讗执讬谉 诪执爪职讜止转 讻旨职专执诪旨讜止谉. 诪拽砖讬诐 讻讬讜谉 讚讗诪专 诪职诇值讗执讬诐 讗诐 讻谉 讗讬谞谉 专值讬拽指谞执讬谉 讜讗讬讱 拽专讬 诇讛讜 专值讬拽指谞执讬谉? 讜注讜讚 诪讗讬 专讘讜转讗 讚讟讘专讬讛 讘讚讘专 讝讛 讟驻讬 诪砖讗专 讗专爪讜转 讛讞讬讬诐 讚诇讗 讗转诪专 注诇讬讬讛讜 讚讘专 讝讛?
讜谞专讗讛 诇讬 讘住"讚 讚讬讚讜注 讚讛谞砖讬诐 讗讬谉 讞讬讬讘讬谉 讘转诇诪讜讚 转讜专讛 讜讗诪专讜 讘讙诪专讗 讚讘专讻讜转 (讘专讻讜转 讬讝.) 讗诪专 诇讜 专讘 诇专讘讬 讞讬讬讗 谞砖讬诐 讘诪讗讬 讝讻讬讬谉 讘转诇诪讜讚 转讜专讛? 讗诪专 诇讜 讘讗拽专讜讬 讘谞讬讬讛讜 诇讘讬 讻谞讬砖转讗, 驻讬专讜砖 诪讜诇讬讻讬诐 讘谞讬讛诐 诇讘讬转 讛讻谞住转 诇诇诪讜讚 砖诐 诇驻谞讬 专讘谉 讻讬 讛讬讜 专讙讬诇讬诐 诇诇诪讜讚 讘讘讬转 讛讻谞住转, 讜注讜讚 讘讗转谞讜讬讬 讙讘专讬讬讛讜 讘讬 专讘谞谉 讜诪谞讟专谉 诇讙讘专讬讬讛讜 注讚 讚讗转讜 诪讘讬 专讘谞谉, 驻讬专讜砖 谞讜转谞讬诐 诇讛诐 专砖讜转 诇诇讻转 诇诇诪讜讚 转讜专讛 讘注讬专 讗讞专转 讜诪诪转讬谞讜转 注诇讬讛诐 注讬讬谉 砖诐. 讜讛讻讬 讗转诪专 谞诪讬 讘讙诪专讗 讚住讜讟讛 (住讜讟讛 讻讗.) 谞讛讬 讚讗砖讛 诇讗 诪驻拽讚讗 讘转诇诪讜讚 转讜专讛 讛谞讛 讘讗讙专讗 讚诪拽专讬讬谉 讜诪转谞讬讬谉 讘谞讬讬讛讜 讜谞讟专讬 诇讛讜 诇讙讘专讬讬讛讜 讚讗转讜 诪讘讬 诪讚专砖讗 驻诇讙讗谉 讘讛讚讬讬讛讜, 讜驻讬专砖 专砖"讬 砖诐 砖讟讜专讞讜转 注诇 讘谞讬讛谉 诇讛讘讬讗谉 诇讘讬转 讛住驻专 诇拽专讜讗 诪拽专讗 讜诇砖谞讜转 诪砖谞讛 讜讙诐 诪诪转讬谞讜转 诇讘注诇讬讛谉 砖讬讜爪讗讬谉 诇注讬专 讗讞专转 诇诇诪讜讚 转讜专讛 注讬讬谉 砖诐.
谞诪爪讗 讛谞砖讬诐 专值讬拽指谞执讬谉 讛诐 诪谉 转诇诪讜讚 转讜专讛 砖讗讬谉 诇讜诪讚讬诐 讻诇诇 讜注诐 讻诇 讝讛 驻诇讙讗谉 讘讛讚讬 讙讘专讬讬讛讜 讜讘讛讚讬 讘谞讬讬讛讜 讚谞讞砖讘 诇讛诐 讻讗诇讜 讛诐 诇诪讚讜 转讜专讛 讜谞注砖讜 诪职诇值讗执讬诐 诪谉 转诇诪讜讚 转讜专讛! 讜讬讚讜注 讚讛讻转讜讘 拽专讗 诇转讜专讛 讘砖诐 '诪执旨爪职讜指讛' 讻诪讜 砖谞讗诪专 专讝"诇 (注讬专讜讘讬谉 谞讛.) 注诇 驻住讜拽 (讚讘专讬诐 诇, 讬讗) '讻执旨讬 讛址诪执旨爪职讜指讛 讛址讝止旨讗转 讗植砖侄讈专 讗指谞止讻执讬 诪职爪址讜职旨讱指 讛址讬旨讜止诐 诇止讗 谞执驻职诇值讗转 讛执讜讗 诪执诪职旨讱指' 讚讛讻转讜讘 拽讜专讗 诇转讜专讛 讘砖诐 诪执旨爪职讜指讛 讜注诇讛 拽讗诪专 讻执旨讬 讛址诪执旨爪职讜指讛 讛址讝止旨讗转, 讜讘讝讛 诪讜讘谉 讚讘专讬 讛诪讗诪专 讻讗谉 '讗植驻执诇旨讜旨 专值讬拽指谞执讬谉 砖讈侄讘旨指讛旨 诪职诇值讗执讬谉 诪执爪职讜止转 讻旨职专执诪旨讜止谉' 专讜爪讛 诇讜诪专 讗植驻执诇旨讜旨 讛谞砖讬诐 砖讛诐 专值讬拽指谞执讬谉 讚讗讬谉 诇讜诪讚讬诐 转讜专讛 讛诐 讘注爪诪诐 注诐 讻诇 讝讛 诪职诇值讗执讬谉 诪执爪职讜止转 转讜专讛 讚讙讘专讬讬讛讜 讜转讜专讛 讚讘谞讬讬讛讜, 讜诇讛讻讬 谞拽讬讟 诪执爪职讜止转 诇砖讜谉 专讘讬诐.
讜诪讛 砖讗诪专讜 讚讘专 讝讛 注诇 讟讘专讬讛, 讗驻砖专 讚讘讝诪谉 拽讚诪讜谉 讛讜讛 砖讻讬讞 讜诪爪讜讬 讚讘专 讝讛 讙讘讬 谞砖讬诐 砖讘讟讘专讬讛 讚讛讜讜 诪讬讬转讬 讘谞讬讬讛讜 诇讘讬 讻谞讬砖转讗 讜谞讟专谉 诇讙讘专讬讬讛讜 讟驻讬 诪砖讗专 诪拽讜诪讜转 诇讻谉 转诇讛 讚讘专 讝讛 讜讚专砖 讗讜转讜 讘砖诐 专拽转 砖诇 讟讘专讬讛 讬讜转专 诪砖讗专 讗专爪讜转 讜专讜爪讛 诇讜诪专 谞讗讛 诇讛 砖诐 '专址拽址旨转' 讘注讘讜专 讚讘专 讝讛 讛谞诪爪讗 讘讛 讟驻讬.
讜注讜讚 谞专讗讛 诇讬 讘住"讚, 讬砖 注砖讬专讬诐 砖讗讬谉 讬讜讚注讬诐 诇诇诪讜讚 转讜专讛 讜讗讬谉 注讜住拽讬诐 讘转讜专讛 讗讘诇 讛诐 诪讞讝讬拽讬诐 讘讬讚 转诇诪讬讚讬 讞讻诪讬诐 砖注讜住拽讬诐 讘转讜专讛 讜谞讞砖讘 诇讛诐 讻讗讬诇讜 讛诐 诇诪讚讜 转讜专讛 讚讻转讬讘 (拽讛诇转 讝, 讬讘) '讻执旨讬 讘职旨爪值诇 讛址讞指讻职诪指讛 讘职旨爪值诇 讛址讻指旨住侄祝' 讜讻诪讜 砖诪爪讬谞讜 讘砖讜转驻讜转 讬砖砖讻专 讜讝讘讜诇讜谉, 讜讗讬转讗 讘住驻专讬诐 讘砖诐 讞讝"诇 讬讗诪专讜 讘讘讬转 讚讬谉 砖诇 诪注诇讛 诇讛诪讞讝讬拽 讘讬讚 转诇诪讬讚讬 讞讻诪讬诐 讟讜诇 砖讻专 诪住讻转讗 驻诇讜谞讬转 讜诪住讻转讗 驻诇讜谞讬转 讜讛讜讗 讗讜诪专 诪讬诪讬 诇讗 诇诪讚转讬 诪住讻转讗 讜讛诐 讗讜诪专讬诐 诇讜 讞讻诐 驻诇讜谞讬 诇诪讚 讗讜转讛 讜讗转讛 讛讞讝拽转 讘讬讚讜 诪注诇讛 注诇讬讱 讛拽讘"讛 讻讗诇讜 讗转讛 诇诪讚转 讗讜转讛 讜讛讗 诇讱 砖讻专讛! 讜讻谉 讛讜讗 讗讜诪专 (讚讘专讬诐 诇讙, 讬讞) '砖职讉诪址讞 讝职讘讜旨诇只谉 讘职旨爪值讗转侄讱指 讜职讬执砖指旨讉砖讻指专 讘职旨讗止讛指诇侄讬讱指' 注讚 讻讗谉.
谞诪爪讗 讗诇讜 讛注砖讬专讬诐 专值讬拽指谞执讬谉 讛诐 诪转诇诪讜讚 转讜专讛 诪爪讚 注爪诪谉 砖诇讗 诇诪讚讜 讻诇诇, 讗诪谞诐 诪职诇值讗执讬诐 讛诐 诪砖诇 讗讞专讬诐 砖讛讞讝讬拽讜 讘讬讚谉, 讜诇讝讛 讗诪专 '讗植驻执诇旨讜旨 专值讬拽指谞执讬谉 砖讈侄讘旨指讛旨 诪职诇值讗执讬谉 诪执爪职讜止转' 讗诇讜 诇讬诪讜讚讬诐 砖诇 转讜专讛 砖谞拽专讗讜 讘砖诐 诪执爪职讜止转 讜谞讚专砖 讝讛 注诇 讟讘专讬讛 讚讗驻砖专 讛讬讜 讘讝诪谉 讛拽讜讚诐 谞诪爪讗讬诐 专讘讬诐 注砖讬专讬诐 专值讬拽指谞执讬谉 诪谉 转诇诪讜讚 转讜专讛 砖讛讬讜 诪讞讝讬拽讬诐 讘讬讚 转诇诪讬讚讬 讞讻诪讬诐 讜谞诪爪讗讜 砖诐 专讘讬诐 讘讻讱 诇讻谉 注砖讛 讚专砖讛 讝讜 注诇 砖诐 专址拽址旨转 讚讟讘专讬讛, 讜专讜爪讛 诇讜诪专 谞讗讛 诇讛 砖诐 专址拽址旨转 注诇 讚讘专 讝讛 讛谞诪爪讗 讘讛 讟驻讬.
讜讘讗讜驻谉 讗讞专 谞专讗讛 诇讬 讘住"讚 讚讬讚讜注 诪讛 砖讗诪专 讘讙诪专讗 (讘讘讗 讘转专讗 讬.) 讚讗诪专 讗讜转讜 专砖注 诇专讘讬 注拽讬讘讛 讗诐 讛拽讘"讛 讗讜讛讘 讛注谞讬讬诐 诇诪讛 讗讬谞讜 诪驻专谞住谉? 讜讗诐 讗转诐 转驻专谞住讜诐 注讜讘专讬诐 讗转诐 注诇 专爪讜谞讜 砖诇 讛拽讘"讛! 讗诪专 诇讜 讗诪砖讜诇 诇讱 诪砖诇 诇诪诇讱 砖讻注住 注诇 讘谞讜 讗诐 讬讘讗 讗讚诐 讜讬驻专谞住讜 讛诪诇讱 砖诪讞, 讜讻谉 讻讗谉 讬砖专讗诇 拽专讜讬讬诐 讘谞讬诐 诇讻讱 砖诪讞 讛拽讘"讛 讗诐 讬驻专谞住讜 讛注谞讬讬诐, 讗讘诇 讛注讻讜"诐 讬砖 诇讛诐 讚讬谉 注讘讚讬诐, 讜诇讻谉 (诪砖诇讬 讬讚, 诇讚) '讞侄住侄讚 诇职讗只诪执旨讬诐 讞址讟指旨讗转'.
讜讬讚讜注 诪讛 砖讗诪专讜 讘讙诪专讗 讚拽讚讜砖讬谉 (拽讬讚讜砖讬谉 诇讜.) 讚专讘讬 讬讛讜讚讛 住讘讬专讗 诇讬讛 讗讬谉 诇讬砖专讗诇 讚讬谉 讘谞讬诐 讗诇讗 专拽 讘讝诪谉 砖注讜砖讬谉 专爪讜谞讜 砖诇 诪拽讜诐 讜讻砖讗讬谉 注讜砖讬谉 专爪讜谞讜 砖诇 诪拽讜诐 拽专讜讬讬诐 '注讘讚讬诐' 讜专讘讬 诪讗讬专 住讘讬专讗 诇讬讛 讘讬谉 讻讱 讜讘讬谉 讻讱 拽专讜讬讬诐 '讘谞讬诐' 讜谞诪爪讗 讗讬谉 讛爪讚拽讛 诪转拽讬讬诪转 讘讻诇 注转 讗诇讗 专拽 注诇 驻讬 住讘专转 专讘讬 诪讗讬专, 讜讘讝讛 驻讬专砖 讛专讘 讗诪转 诇讬注拽讘 谞讬谞讬讜 讝"诇 讛讟注诐 砖诪谞讛讙 讬砖专讗诇 诇谞讚讜专 诇爪讚拽讛 注诇 砖诐 专讘讬 诪讗讬专 讻讬 专拽 注诇 驻讬 住讘专转讜 讛爪讚拽讛 谞讞砖讘转 诪爪讜讛 讘讻诇 讝诪谉 讜讘讻诇 讗讜驻谉 诇拽讘诇 注诇讬讛 砖讻专 注讬讬谉 砖诐.
讜讬讚讜注 讚讛爪讚拽讛 诪讻讜谞讬转 讘砖诐 诪执爪职讜鈥嵵棺� 讻诪讜 砖谞讗诪专 讘谞讞诪讬讛 (谞讞诪讬讛 讬, 诇讙) '讜职讛侄注直诪址讚职谞讜旨 注指诇值讬谞讜旨 诪执爪职讜鈥嵵棺� 诇指转值转 注指诇值讬谞讜旨 砖职讈诇执砖执讈讬转 讛址砖侄旨讈拽侄诇 讘址旨砖指旨讈谞指讛 诇址注植讘止讚址转 讘值旨讬转 讗直诇止拽值讬谞讜旨' 讜诪讻讗谉 诇诪讚讜 讛诪驻专砖讬诐 砖讛爪讚拽讛 谞拽专讗转 诪执爪职讜鈥嵵棺�, 讜讘讗诪转 讛讻讬 讗讬转讗 讘讬专讜砖诇诪讬 砖讛爪讚拽讛 诪讻讜谞讬转 讘砖诐 诪爪讜讛 讘住转诐 讜注诇讛 讻转讬讘 (诪砖诇讬 讜, 讻讙) '讻执旨讬 谞值专 诪执爪职讜指讛' 讜讻诪讜 砖讻转讘 讛专讘 讛讞住讬讚 诪讛专讬"讗 讝"诇, 讜讗谞讗 注讘讚讗 驻专砖转讬 讟注诐 砖转讛讬讛 谞拽专讗转 诪执爪职讜鈥嵵棺� 诇砖讜谉 专讘讬诐 诪驻谞讬 讻讬 注诇 讬讚讬 讛爪讚拽讛 讗驻砖专 砖讬讝讻讛 讛谞讜转谉 诇讻诪讛 诪讬谞讬 诪爪讜转 讗诐 注诇 讬讚讬 讛爪讚拽讛 讛讞讬讛 讗转 讛注谞讬 砖讛讬讛 谞讜讟讛 诇诪讜转 讘专 诪讬谞谉 讜讻诪讜 讗讜转讛 诪注砖讛 讚讗讜转讜 砖谞转谉 讘讬爪讛 诇讗讜转讜 注谞讬 讜讝讻讛 讘诪爪讜转 砖诇讜 砖讛讘讬讗 讛专讘 诪讛专"讗 讛讻讛谉 讝"诇 讘诪注讬诇 爪讚拽讛.
讜讬讚讜注 讚注讬拽专 讚讬谉 讘谞讬诐 讝讜讻讬诐 讘讜 讬砖专讗诇 诪讻讞 讛转讜专讛 讜讻诪讜 砖谞讗诪专 (转讛诇讬诐 讘, 讝) '讗植住址驻职旨专指讛 讗侄诇 讞止拽 讛殖' 讗指诪址专 讗值诇址讬 讘职旨谞执讬 讗址转指旨讛' 讜诇讝讛 讗诪专 讗植驻执诇旨讜旨 专值讬拽指谞执讬谉 砖讈侄讘旨指讛旨 专讜爪讛 诇讜诪专 专拽谞讬诐 诪谉 讛转讜专讛 讚讗讬谉 诪谉 讛专讗讜讬 诇拽专讜转诐 '讘谞讬诐' 注诐 讻诇 讝讛 讛诐 诪职诇值讗执讬谉 诪执爪职讜止转 讗诇讜 讛爪讚拽讜转 砖谞拽专讗讬诐 诪爪讜转 讘住转诐 讻旨职专执诪旨讜止谉 讜讗讝 注诇 讬讚讬 讛爪讚拽讛 谞诪爪讗讜 诪诇讗讬诐 转讜专讛 讜诪爪讜转 诪砖诇 讛注谞讬讬诐 讛诪拽讘诇讬诐 讛爪讚拽讛, 讜诇讻谉 讗诪专 讻旨职专执诪旨讜止谉 讻讬 爪讚拽讛 讗讞转 诪讻谞住转 诇讜 转讜专讛 讜诪爪讜转 讛专讘讛 讻讗讜转讜 砖谞转谉 讛讘讬爪讛 诇注谞讬 砖讛讬讛 谞讜讟讛 诇诪讜转 讘专注讘 讜讛讞讬讬讛讜 砖讝讻讛 讘讞讘讬诇讜转 砖诇 转讜专讛 讜诪爪讜转 砖注砖讛 讛注谞讬 讘讞讬讬诐 讗砖专 讞讬 讘注讘讜专 讝讛.
讜注讜讚 谞专讗讛 砖注砖讛 讛讚诪讬讜谉 诇专诪讜谉 诇专诪讜讝 讘讜 注诇 专讘讬 诪讗讬专 砖注诇 驻讬 住讘专转讜 转讛讬讛 讝讻讬讛 讝讜 诇讗讚诐 讘诪爪讜转 讛爪讚拽讛 讜讛讜讗 讚讗讬转讗 讘讙诪专讗 讚讞讙讬讙讛 (讞讙讬讙讛 讟讜:) 注诇 专讘讬 诪讗讬专 '专执诪旨讜止谉 诪指爪指讗 转旨讜止讻讜止 讗指讻址诇 拽职诇执驻旨指转讜止 讝指专址拽' 讜驻专砖转讬 讘住"讚 讘住讛"拽 讘侄旨谉 讬职讛讜止讬指讚指注 砖诐 注诇 驻讬 诪讛 砖讻转讜讘 讘住驻专 讛诇拽讜讟讬诐 驻专砖转 注拽讘 诇专讘讬谞讜 讝"诇 讚讗讜转讬讜转 讟"讟 讚诪讟讟专讜"谉 讗讬谉 讗讞讬讝讛 诇讞讬爪讜谞讬诐 讘讛诐 讗讘诇 讘讗讜转讬讜转 专诪讜谉 讚诪讟讟专讜"谉 讬砖 讗讞讬讝讛 诇讞讬爪讜谞讬诐 注讬讬谉 砖诐, 讜诇讝讛 讗诪专 专讘讬 诪讗讬专 '专执诪旨讜止谉 诪指爪指讗 转旨讜止讻讜止 讗指讻址诇 拽职诇执驻旨指转讜止 讝指专址拽' 讻诇讜诪专 诇讗 诪讘注讬讗 讗讜转讬讜转 讟"讟 砖讛诐 谞拽讬讬诐 讜讝讻讬诐 砖讗讬谉 诇讞讬爪讜谞讬诐 讗讞讬讝讛 讘讛诐 讗诇讗 讙诐 讗讜转讬讜转 专执诪旨讜止谉 讚诪讟讟专讜"谉 诪指爪指讗 诇注爪诪讜 讗讱 转旨讜止讻讜止 讗指讻址诇 拽职诇执驻旨指转讜止 讝指专址拽, 讜诇驻讬 讝讛 专讘讬 诪讗讬专 谞拽专讗 讘注诇 讛专诪讜谉 砖注砖讛 驻诇讬诇讜转 讘讗讜转讬讜转 讛专诪讜谉 讛谞讝讻专. 讜诇讻谉 讻讗谉 讘诪爪讜转 讛爪讚拽讛 砖讛讬讗 拽讬讬诪转 讜谞讻讜谞讛 讘讻诇 讝诪谉 注诇 驻讬 住讘专转 专讘讬 诪讗讬专 讘诇讘讚 注砖讛 讘讛 讚诪讬讜谉 诇专诪讜谉 砖讗诪专 诪职诇值讗执讬谉 诪执爪职讜止转 讻旨职专执诪旨讜止谉, 诇专诪讜讝 讚讗转讬讬讗 注诇 驻讬 住讘专转 专讘讬 诪讗讬专 讘注诇 讛专诪讜谉 讗砖专 讬讚讬讜 专讘 诇讜 讘讜 讚专拽 注诇讬讜 谞讗诪专 专执诪旨讜止谉 诪指爪指讗 转旨讜止讻讜止 讗指讻址诇 拽职诇执驻旨指转讜止 讝指专址拽.


诇职讚执讬讚执讬 讞指讝执讬 诇执讬 讝指讘址转 讞指诇指讘 讜旨讚职讘址砖讈 讚旨职爪执驻旨讜止专执讬 讜址讛植讜指讬指讗 砖讈执砖旨讈指讛 注指砖讉指专 诪执讬诇 注址诇 砖讈执砖旨讈指讛 注指砖讉指专 诪执讬诇. 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 讘住讜讚 讗专讘注 讻讻专讜转 砖诇 砖讘转 注诇 讛砖诇讞谉 讚砖谞讬诐 讛注诇讬讜谞讜转 讛诐 讻谞讙讚 讗讜转 讬讜"讚 讜讗讜转 讜讗"讜 讚砖诐 讛讜讬"讛 砖讛诐 诪砖驻讬注讬诐 讜砖谞讬诐 讛转讞转讜谞讜转 讻谞讙讚 砖转讬 讛讛讬谉 讚砖诐 讛讜讬"讛 砖讛诐 谞砖驻注讬诐 讜讬讚讜注 讚诪诇讜讬 砖诇 砖转讬 讗讜转讬讜转 讗诇讜 讛诐 讙诐 讻谉 讬讜"讚 讜讗"讜 讜诇讻谉 讛砖驻注讛 讙讚讜诇讛 讝讜 砖诇 讝指讘址转 讞指诇指讘 讜旨讚职讘址砖讈 讛讬转讛 砖讬转住专 诪讬诇 注诇 砖讬转住专 诪讬诇 砖诪住驻专 讬"讜 讛讜讗 砖讬转住专 讜讛诪诇讜讬 砖诇讛诐 讙诐 讻谉 讬"讜 砖讛讜讗 砖讬转住专 讜诇讛讻讬 砖讬转住专 注诇 砖讬转住专.


'讜址讛植住执专止转执讬 讚指诪指讬讜 诪执驻执旨讬讜', 讝侄讛 讘旨值讬转 讻旨址专职讬指讗 砖讈侄诇旨指讛侄谉. '讜讛讜爪讗转 讚诪讬讜 诪驻讬讜' 讝讜 讘讬转 讻专讬讗 砖诇讛诐, 谞专讗讛 诇讬 讘住"讚 讚拽讗讬 注诇 注砖讜 讗讘讬 讗讚讜诐, 讜讬讚讜注 诪讛 砖讻转讜讘 讘诇拽讜讟讬 转讜专讛 诇专讘讬谞讜 讛讗专"讬 讝"诇 讘驻专砖转 讜讬拽专讗 讚诐 讛讜讗 讘讞讬谞转 注砖讜 住讬讙讬 讛讙讘讜专讜转 注诇 讻谉 讛讜讗 讗讚讜诐 注讬讬谉 砖诐, 讜注讜讚 讻转讘 砖诐 讘驻专砖转 转讜诇讚讜转 砖注砖讜 诇拽讞 讛专注 砖讘注砖专 讚诪讬诐 讜诇讻谉 讗诪专 讛讜讗 讛讜止诇值讱职 诇指诪讜旨转 (讘专讗砖讬转 讻讛, 诇讘) 讚注砖专讛 驻注诪讬诐 讚旨址诐 [44] 讙讬诪讟专讬讗 诪值转 [440], 讗讘诇 讬注拽讘 讗讘讬谞讜 注"讛 诇拽讞 讛讟讜讘 砖讘注砖专讛 讚诪讬诐 讜注砖专 驻注诪讬诐 讚旨址诐 [44] 讙讬诪讟专讬讗 转指旨诐 [440] 诇讻谉 谞拽专讗 (讘专讗砖讬转 讻讛, 讻讝) '讬址注植拽止讘 讗执讬砖讈 转指旨诐' 注讬讬谉 砖诐, 讜诇讝讛 讗诪专 '讜讛讜爪讗转讬 讗转 讚诪讬讜 诪驻讬讜' 讚讻转讬讘 (讝讻专讬讛 讬讙, 讘) '讜职讗侄转 专讜旨讞址 讛址讟只旨诪职讗指讛 讗址注植讘执讬专 诪执谉 讛指讗指专侄抓'.
讜诪讛 砖讗诪专 '讝讜止 讘旨值讬转 讻旨址专职讬指讗 砖讈侄诇旨指讛侄诐' 讬讜讘谉 讘住"讚 注诇 驻讬 诪讛 砖讻转讜讘 讘住驻专 讛诇拽讜讟讬诐 讛谞讝讻专 讘驻专砖转 转专讜诪讛 讘驻住讜拽 (砖诪讜转 讻讜, 讝) '注址砖职讈转值旨讬 注侄砖职讉专值讛 讬职专执讬注止转' 讜讝"诇 讗讞讚 注砖专 讗讬专讜专讬诐 砖讘驻专砖转 讻讬 转讘讗 讛专讗砖讜谉 讛讜讗 (讚讘专讬诐 讻讝, 讟讜) '讗指专讜旨专 讛指讗执讬砖讈 讗植砖侄讈专 讬址注植砖侄讉讛 驻侄住侄诇 讜旨诪址住值旨讻指讛' 讜讛讜讗 讻谞讙讚 讗专讬讱 砖讘拽诇讬驻讛 讜讝讛讜 砖讗诪专 专砖讘"讬 注"讛 讘专讬砖 讗讚专讗 '讗指专讜旨专 讛指讗执讬砖讈 讗植砖侄讈专 讬址注植砖侄讉讛' 讛讗"讗 [讗专讬讱 讗谞驻讬谉] 砖讘拽诇讬驻讛 讘讗"讗 讚拽讚讜砖讛 讛谞拽专讗 讘住转专 讜讝讛 诪讛 砖谞讗诪专 (砖诐) '讜职砖指讉诐 讘址旨住指旨转侄专' 讘住转专讜 砖诇 注讜诇诐 讜讛讜讗 讗"讗 讚拽讚讜砖讛 讛诪住转转专转 讜诪转诇讘砖 转讜讱 讛讗爪讬诇讜转 注讚 讻讗谉 诇砖讜谞讜. 讜诇讝讛 讗诪专 讻讗谉 讘旨值讬转 讻旨址专职讬指讗 砖讈侄诇旨指讛侄诐, 讻旨址专职讬指讗 讘讛驻讜讱 讗转讜讜谉 讗专讬讱, 讛讜讗 讗专讬讱 讚拽诇讬驻讛 砖讛讜讗 讻谞讙讚 讗专讜专 讛专讗砖讜谉.


'讜职砖执讈拽只旨爪指讬讜 诪执讘值旨讬谉 砖执讈谞指旨讬讜', 讝侄讛 讘旨值讬转 讙旨址诇职讬指讗 砖讈侄诇旨指讛侄谉. 讜谞专讗讛 讛注谞讬谉 讻讬 讘旨职砖讉指讟指谉 讜职谞指讞指砖讈 讬砖 砖谞讬 砖讬"谉 讝讛 讘专讗砖 讜讝讛 讘住讜祝 讜注诇 讝讛 讗诪专 (转讛诇讬诐 讙, 讞) '砖执讈谞值旨讬' 专职砖指讈注执讬诐 砖执讈讘址旨专职转指旨, 讜谞砖讗专 讘讬谉 砖谞讬 砖讬"谉 讛谞讝讻专 讗讜转讬讜转 '讟谉 谞讞' 砖注讜诇讬诐 诪住驻专 '讝址注址诐' [117] 讜诇注转讬讚 讬转讘讟诇讜 诪诇讗讻讬 讝注诐 讗诇讜 讛专诪讜讝讬诐 讘讬谉 讘' 砖讬谉 讚砖讟谉 讜谞讞砖, 讜讝讛讜 砖谞讗诪专 讜职砖执讈拽只旨爪指讬讜 '诪执讘值旨讬谉 砖执讈谞指旨讬讜' 讚讬讬拽讗 讜注诇 讝讛 讗诪专 讝讜旨 讘旨值讬转 '讙旨址诇职讬指讗' 砖讈侄诇旨指讛侄谉 讞诇拽 讛转讬讘讛 诇砖转讬诐 讜拽专讬 讘讛 '讙诇 讬"讗' 讜讛讬讬谞讜 讙诇 诇砖讜谉 讙诇诇讬诐 砖讛诐 讝讜讛诪讗 讜住讬讙讬诐 讜讛诐 讬"讗 讞诇讜驻讬诐 砖诇 注砖讜 砖讛诐 住讬讙讬诐 砖讘讬"讗 住诪谞讬 讛拽讟讜专转 讜讝讛讜 讘旨值讬转 讙旨址诇职讬指讗-'讙诇 讬"讗' 讻诇讜诪专 讙诇诇讬诐 砖诇 讬"讗 住诪谞讬 讛拽讟讜专转, 讜诇讻谉 讬"讗 讗诇讜驻讬诐 砖诇 注砖讜 讻诇 讗讞讚 谞拽专讗 讘砖诐 讗址诇旨讜旨祝 讻讬 '讗址诇旨讜旨祝' [117] 诪住驻专 '讝址注址诐' 讜讛讜讗 讻诪住驻专 讗讜转讬讜转 砖讬砖 讘讬谉 砖' 讚砖讟谉 讜讘讬谉 砖' 讚谞讞砖.
讜诪讛 砖讗诪专 讝讜旨 拽执讬住职专值讬 讘旨址转 讗直讚讜止诐 砖讈侄讛执讬讗 讛指讬职转指讛 '诪侄讟职专讜止驻旨讜止诇执讬谉' 砖讈侄诇 诪职诇指讻执讬诐, 谞专讗讛 诇讬 讘住"讚 拽专讬 诇讛 讻谉 砖讛讜讗 讗讜转讬讜转 '讟诪专 驻诇讜谞讬' 砖讛讬讛 讻讞讜 砖诇 驻诇讜谞讬 砖讛讜讗 砖专 讗讚讜诐 讟诪讜专 砖诐.


拽执讬住职专值讬 讜执讬专讜旨砖讈指诇址讬执诐: 讗执诐 讬止讗诪址专 诇职讱指 讗指讚指诐 讞指专职讘讜旨 砖讈职转旨值讬讛侄谉, 讗址诇 转旨址讗植诪值谉. 讜职讻讜旨'. 谞专讗讛 诇讬 讘住"讚 讛谞讬讞 拽住专讬 讻谞讙讚 讬专讜砖诇诐 讻讬 诪住驻专 拽住专讬 [370] 讙讬诪讟专讬讗 砖"注 讻诪谞讬谉 砖诇诐 [370] 砖诇 讬专讜砖诇讬诐, 讜谞砖讗专 讘讬专讜砖诇诐 讗讜转讬讜转 讬专讜 [216] 砖讛诐 讻诪谞讬谉 讬专讗讛 讜讻诪谞讬谉 讙讘讜专讛 [216] 砖注诇 讬讚讬 讬专讗转 砖诪讬诐 砖转讛讬讛 讗爪诇 讬砖专讗诇 转转讙讘专 讬专讜砖诇诐 注诇 拽住专讬 砖讛讬讗 讻谞讙讚 讗讜转讬讜转 砖诇诐 讜诇讻谉 '讬专讜' 讛诐 讛诐 诇诪注诇讛 诪谉 '砖诇诐' 砖谞专诪讝 讘诐 诪住驻专 拽住专讬.


讗指诪址专 讬执爪职讞指拽 诇执驻职谞值讬 讛拽讘"讛: 专执讘旨讜止谞讜止 砖讈侄诇 注讜止诇指诐! 讬讜旨讞址谉 注值砖讉指讜! 讗指诪址专 诇讜止: 专指砖讈指注 讛讜旨讗! 讗指诪址专 诇讜止: 讘址旨诇 诇指诪址讚 爪侄讚侄拽! 讗指诪址专 诇讜止: 讘职旨讗侄专侄抓 谞职讻止讞讜止转 讬职注址讜值旨诇. 谞专讗讛 诇讬 讘住"讚 注诇 驻讬 诪讛 砖讻转讘谞讜 讘住讛"拽 '讗址讚旨侄专侄转 讗值诇执讬旨指讛讜旨' 讘驻专砖转 谞讞 讘驻住讜拽 (讘专讗砖讬转 讜, 讬讙) '拽值抓 讻指旨诇 讘指旨砖指讉专 讘指旨讗 诇职驻指谞址讬 讻执旨讬 诪指诇职讗指讛 讛指讗指专侄抓 讞指诪指住 诪执驻职旨谞值讬讛侄诐' 讚讗诪专讜 专讝"诇 讚讬谉 讚讜专 讛诪讘讜诇 诇讗 谞注砖讛 讘讘讬转 讚讬谉 砖诇 诪注诇讛 讗诇讗 讛拽讘"讛 讚谉 讗讜转讜 讚讻转讬讘 (转讛诇讬诐 讻讟, 讬) '讛殖' 诇址诪址旨讘旨讜旨诇 讬指砖指讈讘' 讜驻专砖谞讜 讛讟注诐 讚讗诐 讛讬讜 谞讚讜谞讬诐 讘讘讬转 讚讬谉 讛讬讜 谞驻讟专讬诐, 讬注谉 讚拽讬讬诪讗 诇谉 驻转讞讜 讻讜诇诐 诇讞讜讘讛 讝讻讗讬 (住谞讛讚专讬谉 讬讝.), 讜讗诐 讛讬讜 讘讬转 讚讬谉 砖诇 诪注诇讛 讚谞讬谉 讛讬讜 驻讜转讞讬诐 讻讜诇诐 诇讞讜讘讛 诪专讜讘 专砖注转诐 砖诇 住讚讜诐 讜讗诐 讻谉 讛讬讛 讞讜讟讗 谞砖讻专! 诇讻讱 讛殖' 诇址诪址旨讘旨讜旨诇 讬指砖指讈讘 砖讛讜讗 讚谉 讗转 讚讬谞诐 讻讬 讘讘讬转 讚讬谉 讙讝专转 讛讻转讜讘 讛讬讗 砖爪专讬讱 注讚讛 砖讜驻讟转 讜注讚讛 诪爪诇转 (讘诪讚讘专 诇讛, 讻讚-讻讛) 诪讛 砖讗讬谉 讻谉 诇讙讘讬 讛拽讘"讛 诇讬转讬讛 诇讻诇诇 讝讛, 诇讝讛 讗诪专 拽值抓 讻指旨诇 讘指旨砖指讉专 讘指旨讗 '诇职驻指谞址讬' 讜诇讗 诇驻谞讬 讘讬转 讚讬谉 砖诇 诪注诇讛, 讬注谉 讻执旨讬 诪指诇职讗指讛 讛指讗指专侄抓 讞指诪指住 诪执驻职旨谞值讬讛侄诐, 讜讗诐 讛讬讜 谞讚讜谞讬谉 讘讘讬转 讚讬谉 砖诇 诪注诇讛 讛讬讜 谞砖讻专讬谉 讚驻转讞讜 讻讜诇诐 诇讞讜讘讛 讝讻讗讬, 注讚 讻讗谉 注讬讬谉 砖诐.
讜讛谞讛 讻讗谉 专爪讛 讬爪讞拽 讗讘讬谞讜 注"讛 砖讬讛讬讛 注砖讜 谞讚讜谉 讘讘讬转 讚讬谉 砖诇 诪注诇讛 讜讘讜讚讗讬 驻转讞讜 讻讜诇诐 诇讞讜讘讛 注诇讬讜 讜讬谞爪诇 诪诪讬诇讗 讜讝讛讜 砖讗诪专 讬讜旨讞址谉 注值砖讉指讜! 讗指诪址专 诇讜止: 专指砖讈指注 讛讜旨讗! 讜职讗值讬讱职 讬讜旨讞址谉? 讜职讗指诪址专 诇讜止: 讘址旨诇 诇指诪址讚 爪侄讚侄拽, 专讜爪讛 诇讜诪专 讻讬讜谉 砖诇讗 讬砖 诪讬 砖诪诇诪讚 注诇讬讜 讝讻讜转 讜爪讚拽 诇讛爪讚讬拽讜 讜爪专讬讱 砖讬谞爪诇 讚拽讬讬诪讗 诇谉 '驻转讞讜 讻讜诇诐 诇讞讜讘讛 讝讻讗讬'! 讗指诪址专 诇讜止: 讘职旨讗侄专侄抓 谞职讻止讞讜止转 讬职注址讜值旨诇 讛讬讗 讗侄专侄抓 讗植砖侄讈专 讛殖' 讗直诇止拽侄讬讱指 讚止旨专值砖讈 讗止转指讛旨 转指旨诪执讬讚 注值讬谞值讬 讛殖' 讗直诇止拽侄讬讱指 讘指旨讛旨 诪值专值砖执讈讬转 讛址砖指旨讈谞指讛 讜职注址讚 讗址讞植专执讬转 砖指讈谞指讛 (讚讘专讬诐 讬讗, 讬讘), 讜诇讻谉 爪专讬讱 砖讛拽讘"讛 讬讚讬谉 讗转 讚讬谞讜 砖讛讞专讬讘 讗讜转讛 讜诇讗 讘讬转 讚讬谉 砖诇 诪注诇讛 讜诇讙讘讬 拽讘"讛 诇讬讻讗 讻诇诇 讛谞讝讻专 诇讻谉 讗讬 讗驻砖专 砖讬谞爪诇!
讜注讜讚 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 (讘注抓 讞讬讬诐 砖注专 诇"讘) 砖讬砖 讛讗专讛 砖诇 爪讚拽 砖诪转讗讞讝 讘讛 注砖讜 讜讛讬讛 专讜爪讛 诇讛转讗讞讝 讙诐 讘讬注拽讘 诇讛砖诇讬诐 诪住驻专 砖注"讜 讜诇讗 注诇转讛 讘讬讚讜, 讗诇讗 讙讘专 讬注拽讘 讗讘讬谞讜 注"讛 讜诇拽讞 讙诐 讬谞讬拽讛 砖诇 注砖讜 讜讛讜讗 注诇 讬讚讬 讛讻专讜讝 砖诪讻专讬讝讬谉 诇诪注诇讛 讘谞讗讜转 讛' 讜讗讝 讬爪讗 注砖讜 诪诪拽讜诪讜 讜讬诇讱 诇砖讚讛 讗讞专 砖诇 讛拽诇讬驻讜转 讜讬讛讬讛 诪拽讜诪讜 砖讘拽讚讜砖讛 驻谞讜讬 讜谞讻谞住 讬注拽讘 讜谞讜讟诇 讗转 诪拽讜诪讜, 讜讻诇 讛讛讗专讜转 讛讛诐 砖诇 爪讚"拽 讛谞讝讻专 砖讛讬讜 谞诪砖讻讬诐 诇注砖讜 讘讛讬讜转讜 砖诐 诇拽讞讛 注转讛 讬注拽讘 讗讘讬谞讜 注"讛, 讜讝讛 住讜讚 注谞讬谉 讛讘专讻讜转 砖诇拽讞 注拽讘 讗讘讬谞讜 注"讛 诪讬爪讞拽 砖讛讬讛 专讜爪讛 诇讬转谞诐 诇注砖讜, 讜讝讛 住讜讚 (讘专讗砖讬转 讻讝, 讛) '讜址讬值旨诇侄讱职 注值砖指讉讜 讛址砖指旨讉讚侄讛 诇指爪讜旨讚 爪址讬执讚 诇职讛指讘执讬讗' 砖讛讜讗 砖讚讛 讛讞讬爪讜谉 砖讘讛 谞讗诪专 (讚讘专讬诐 讻讘, 讻讝) '讻执旨讬 讘址砖指旨讉讚侄讛 诪职爪指讗指讛旨' 注讚 讻讗谉 讚讘专讬讜 讝"诇 注讬讬谉 砖诐.
讜讝讛讜 砖讗诪专 讗指诪址专 讬执爪职讞指拽: 讬讜旨讞址谉 注值砖讉指讜! 讜职讗指诪址专 诇讜止: 讗值讬讱职 讬讜旨讞址谉? 讜职讛址诇旨止讗 专指砖讈指注 讛讜旨讗! 讜讛砖讬讘 '讘址旨诇 诇指诪址讚 爪侄讚侄拽?' 讘诇砖讜谉 转讬诪讛, 专讜爪讛 诇讜诪专 讜讻讬 诇讗 诇诪讚 爪讚拽 讛讬讗 讛讗专讛 砖诇 爪讚拽 砖讛讜讗 讛讗专转 砖诐 注"讘 讘讞砖讘讜谞讜 砖注讜诇讛 爪讚拽? 讜诇诪讚 诇砖讜谉 住诪讬讻讛 讜讞讬讘讜专 讻诪讜 砖谞讗诪专 诪砖谞讛 讟讛专讜转 (诪砖谞讛 讻诇讬诐 讛, 讟) '转址旨谞旨讜旨专 砖侄讈讘指旨讗 诪职讞只转指旨讱职 诪执讘值旨讬转 讛指讗只诪指旨谉 讜职注指砖指讉讛 讘讜止 诇执诪旨讜旨讚执讬谉' 讚驻讬专砖 专讘讬谞讜 注讜讘讚讬讛 诇诪讜讚讬谉 诪住讙专讜转 (讘注专讘讬 住讬讜讙"讛) 诇讞讘专 讘讛诐 讛讚驻讬谉 讬讞讚 注讬讬谉 砖诐, 讜讛讻讬 拽讗诪专 讜讻讬 讘址旨诇 诇指诪址讚 爪侄讚侄拽? 专讜爪讛 诇讜诪专 讜讻讬 诇讗 讬砖 诇讜 讛转讞讘专讜转 讜谞转讞讝拽 讘讛讗专讛 砖诇 爪讚拽? 讜讬砖 诪驻专砖讬诐 讜职注指砖指讉讛 讘讜止 诇执诪旨讜旨讚执讬谉 诇砖讜谉 砖驻讜抓 砖讛讜讗 注谞讬谉 转讬拽讜谉 讻诪讜 砖讗诪专讜 诇注讬诇 讘讙诪专讗 讚祝 讚' 讗转讗 讜砖驻爪谞讛讜 讻诇讜诪专 讛讞讝讬拽 讗转 讘讚拽讬讛谉, 讜注讬讬谉 讬讘诪讜转 讚祝 住"讙 讟讜诐 讜诇讗 转砖驻讜抓 讜讻讜', 讜讻谉 讻讗谉 讗诪专 讘址旨诇 诇指诪址讚 专讜爪讛 诇讜诪专 讜讻讬 诇讗 谞转拽谉 讜谞转讞讝拽 讘讛讗专讛 砖诇 爪讚拽 讛谞讝讻专? 讜讛砖讬讘 诇讜 讛拽讘"讛 '讘职旨讗侄专侄抓 谞职讻止讞讜止转 讬职注址讜值旨诇', 讗侄专侄抓 谞职讻止讞讜止转 专诪讝 诇诪讚讜专 讛拽诇讬驻讜转 砖讛讜讗 砖讚讛 讛讞讬爪讜谉 砖讛讜讗 谞讜讻讞 诪讚讜专 讛拽讚讜砖讛 讜诇讻谉 谞拽专讗转 '讗侄专侄抓 谞职讻止讞讜止转' 讚讝讛 诇注讜诪转 讝讛 注砖讛 讛讗诇拽讬诐 讜讛讻讜谞讛 讗诪专 诇讜 砖讬讘专讞 讜讬诇讱 诇砖讚讛 讛讞讬爪讜谉 砖讛讜讗 诪讚讜专 讛拽诇讬驻讛 讜讗讝 讬讛讬讛 诪拽讜诪讜 驻谞讜讬 讜讬讻谞住 讬注拽讘 讘诪拽讜诪讜 讜讗讝 讙诐 讛讗专讛 砖诇 爪讚拽 讬拽讞谞讛 讬注拽讘 讗讘讬谞讜 注"讛 讜诇讗 讬砖讗专 诇注砖讜 讻诇讜诐! 讜讘诪讛 讬讜讞谉 讻讬讜谉 讚讗讬谞讜 谞转拽谉?! 讜讗诪专 诇讜 讗诐 讻谉 讜旨讘址诇 讬执专职讗侄讛 讙值旨讗讜旨转 讛殖' 讜谞专诪讝 讘转讬讘转 讙值旨讗讜旨转 讞诇拽 讛转讬讘讛 诇砖转讬诐 讜拽专讬 讘讛 '讙' 讗讜转' 讜讛讬讬谞讜 砖诇砖讛 讬住讜讚讜转 讛诪转诇讘砖讬诐 讝讛 讘讝讛 讘注转 讝讜讜讙 注诇讬讜谉.
讜诇驻讬 讚讘专讬 专砖"讬 讝"诇 砖驻讬专砖 '讘职旨讗侄专侄抓 谞职讻止讞讜止转 讬职注址讜值旨诇' 讝讜 讬专讜砖诇讬诐 讬注讜诇 诇讛讞专讬讘讛, 谞专讗讛 诇讬 讘住"讚 拽专讬 诇讛 讗侄专侄抓 谞职讻止讞讜止转 诪驻谞讬 砖讛讬讗 谞讜讻讞 讬专讜砖诇讬诐 砖诇 诪注诇讛 讚讻转讬讘 (转讛诇讬诐 拽讻讘, 讙) '讬职专讜旨砖指讈诇址鈥嵵醋� 讛址讘职旨谞讜旨讬指讛 讻职旨注执讬专 砖侄讈讞只讘职旨专指讛 诇指旨讛旨 讬址讞职讚指旨讜'. 讜注讜讚 谞专讗讛 诇讬 讘住"讚 拽专讬 诇讛 '讗侄专侄抓 谞职讻止讞讜止转' 讚讬讚讜注 讬专讜砖诇讬诐 砖诇 诪注诇讛 讘讬谞讛 讜诪讗讬专讛 讘讬专讜砖诇讬诐 砖诇 诪讟讛, 讜讬讚讜注 砖讛讘讬谞讛 讬砖 讘讛 讞诪砖讬诐 砖注专讬诐 讜讻讗砖专 诪讗讬专讛 诇讬专讜砖诇讬诐 砖诇 诪讟讛 谞讻谞住 讘讬专讜砖诇讬诐 讞诪砖讬诐 讻讞讜转 诪谉 讞诪砖讬诐 砖注专讬诐 砖讘讘讬谞讛, 讜诇讝讛 拽专讬 诇讬专讜砖诇讬诐 讗侄专侄抓 '谞职讻止讞讜止转' 讞诇拽 讛转讬讘讛 诇砖转讬诐 讜拽专讬 讘讛 '谞讜"谉 讻旨讜止讞讜止转'.


讗指诪址专 讬址注植拽止讘 诇执驻职谞值讬 讛拽讘"讛: 专执讘旨讜止谞讜止 砖讈侄诇 注讜止诇指诐! 讗址诇 转旨执转旨值谉 诇职注值砖讉指讜 讛指专指砖讈指注 转旨址讗植讜址转 诇执讘旨讜止 讝职诪指诪讜止 讗址诇 转指旨驻值拽. 驻讬专讜砖 诪讛 砖讗诪专 注砖讜 讘诇讘讜 讻讚讻转讬讘 (讘专讗砖讬转 讻讝, 诪讗) '讜址讬止旨讗诪侄专 注值砖指讉讜 讘职旨诇执讘旨讜止 讬执拽职专职讘讜旨 讬职诪值讬 讗值讘侄诇 讗指讘执讬 讜职讗址讛址专职讙指讛 讗侄转 讬址注植拽止讘 讗指讞执讬' 讗诇 转转谉 诇讜 讬讻讜诇转 注诇 讝讛! 讜讙诐 诪讛 砖注转讬讚 诇爪讜讜转 诇讗诇讬驻讝 讘谞讜 砖讬专讚讜祝 讜讬讛专讜讙 讙诐 讘讝讛 讝职诪指诪讜止 讗址诇 转指旨驻值拽. 讜谞专讗讛 讙' 转讬讘讜转 讗诇讜 讛诐 讗讜转讬讜转 '诪拽讜诪转 讗诇讬驻讝' 讻诇讜诪专 诪拽讜诪转 讗诇讬驻讝 砖讞砖讘 诇专讚讜祝 诇讛专讙谞讬 讗址诇 转指旨驻值拽.





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讝诪诪讜 讻讜'. 砖谞讜转谞讬诐 讘讞讜讟诪讛 砖诇 讗谞拽讛. 砖讘转 讚祝 谞讗 注"讘:





讞讬讚讜砖讬 讞转"住

讚诪转讬拽讬 驻讬专讗 讻拽诇讗 讚讻讬谞专讬. 驻讬' 讻拽讜诇 砖诇 讻谞讜专 谞诇注"讚 诇驻讬 讚讗诪专讬' 讘注诇诪讗 驻讬专讜转 讙谞讜住专 拽驻讞讜 注砖专转 讛砖讘讟讬诐 讜砖诐 谞讗诪专 讜讛讬' 讻谞讜专 讜转讜祝 讜讞诇讬诇 讜讬讬谉 诪砖转讬讛诐 注"讻 转诇讛 诪转讬拽讜转' 讘拽讜诇 讛讻谞讜专 讜拽"诇:


讜诇诪讛 谞拽专讗 砖诪讛 专拽转 砖讗驻讬' 专讬拽谞讬谉 砖讘讛 诪诇讗讬谉 诪爪讜转 讻专诪讜谉. 讗注驻"讬 砖砖诐 专拽转 讗讬谞讜 诪专诪讝 讻"讗 专讬拽谞讬谉 讜诇讗 诇诪诇讗讬' 诪爪讜转 诪"诪 专拽转 驻讬' 爪讚注讬谉 (砖拽讜专讬谉 讘诇"讗 砖诇讬讬祝) 砖讛讜讗 注砖讜' 讻驻诇讞 讛专诪讜谉 砖注"讝 谞讗诪专 讘砖讘讞讬 砖讬专 讛砖讬专讬诐 讻驻诇讞 讛专诪讜谉 专拽转讱 讜注"讝 讚专砖讜 讞讝"诇 专讬拽谞讬谉 砖讘讱 讻讜' 讜讗"讻 讛"谞 讜拽"诇 讜讘讟"讗 讛拽' 诪讗讬 讗讜诇诪讗 讚讟讘专讬' 讻诇讛讬 讬砖专讗诇 谞诪讬 讜讗讜诇讬 讬"诇 诇专讘讜转讗 讗注驻"讬 砖谞诪讬 讟讜讘讛 专讗讬' 讘讙谞讜转 讜驻专讚住讬诐 讜讬砖 诇讛诐 诇讬诇讱 讗讞专讬 转讗讜转 诇讘诐 讗驻"讛 诪诇讗讬' 诪爪讜转 讻专诪讜谉:


专讬拽谞讬谉 砖讘讛 诪诇讗讬谉 诪爪讜转 讻专诪讜谉. 讘讻诇 讬砖专讗诇 谞诪讬 讻转讜' 讻谉 讻驻诇讞 讛专诪讜谉 专拽转讱 砖专讬拽谞讬' 诪诇讗讬' 诪爪讜' 讻专诪讜谉 讗诇讗 砖诪"诪 专拽谞讬' 讛诐 讗爪诇 讬砖专讗诇 讜讻谞讙讚 讗讜"讛 诪讞砖讘讬 诪诇讗讬' 诪爪讜转 讗讘诇 讟讘专讬' 讗讜转诐 砖谞讞砖讘讜诐 讙讘讬 讻诇 讬砖专讗诇 诪诇讗讬诐 讻专诪讜谉 讛讜讛 专拽谞讬' 谞讙讚 讙讚讜诇讬 讟讘专讬' 讜拽"诇:


讗诇讜 讟专讟专讗讜转. 注诪"砖 转讜' 讜爪"注 讘转讜' 注"讝 讬"讞 讘' 讚"讛 讟专讟专讬讗讜转 注"砖:





诪专讗讬转 讛注讬谉

讻诇谉 爪专讬讻讬谉 诇讱 注诇 讬讚讬 讞诇讝讜谉. 注诪"砖 讗谞讬 讛讚诇 讘谞讞诇 拽讚讜诪讬诐 驻专砖转 转专讜诪讛 讜讘拽讜谞讟专住 讟讜讘 注讬谉 住讜祝 住讬诪谉 讟' 讘住"讚:





驻转讞 注讬谞讬诐

诇诪讛 谞拽专讗 砖诪讛 专拽转 砖讗驻讬' 专拽谞讬诐 砖讘讛 诪诇讗讬诐 诪爪讜转 讻专诪讜谉. 讻诪讜 专讙注 谞专讗讛 讗诇讬 住' 讟讜专讬 讗讘谉 谞讚驻住 诪讞讚砖 讘讬讚 注讜讘专 讗专讞 讜讛讜讗 诇讛讙讗讜谉 诪讛专"专 诇讬讘 专讗砖 讬砖讬讘讛 讗讘"讚 讚拽"拽 诪讬抓. 讜讘驻讜转讞讬 讗砖讜"专 讘专讛讟讬"诐 砖讻转讘 注诇 讝讛 讜讝"诇 讗讬谞讬 讬讜讚注 诪讗讬 注讚讬驻讜转讗 讚讟讘专讬讗 诪讻诇 讗专抓 讬砖专讗诇 讜讻讬 转讬诪讗 讚拽讚讜砖讛 讬转讬专讛 讬砖 讘讛 讛讙讜专诪转 砖讗讬谉 讬爪讛"专 砖讜诇讟 讻诇 讻讱 讗讬谞讬 讬讜讚注 讘诪讛 拽讚砖讛 诪讻诇 讗专抓 讬砖专讗诇 讜注讜讚 讛专讬 讬专讜砖诇诐 讚拽讚砖讛 讬讜转专 讻讚转谞谉 驻"拽 讚讻诇讬诐 讜诇讗 诪爪讬谞讜 诪注诇讛 讝讜 讜注讜讚 拽砖讬讗 诇讬 诪讗讬 专讘讜转讗 讛讗 讗诪专讬谞谉 讘住谞讛讚专讬谉 讚祝 诇"讜 讗驻讬诇讜 专讬拽谞讬谉 砖讘讬讱 讜讻讜' 讜讗讻诇 讬砖专讗诇 诪注讬讚 讛讻转讜讘 讜诪讗讬 专讘讜转讬讛 讚讟讘专讬讗 注讻"诇:
讜讗驻砖专 .诇讜诪专 讚诪"砖 注诇 讻诇 讬砖专讗诇 专讬拽谞讬谉 砖讘讬讱 讜讻讜' 讘讻诇 讬砖专讗诇 讛讜讗 讘专讜讘 讬砖专讗诇 讚专讜讘讜 讻讻诇讜 讜讻驻"讝 讗驻砖专 讚注讬专 讗讞转 讬讛讬讜 诪讬注讜讟 讛专拽谞讬谉 诪诇讗讬诐 诪爪讜转 讗讜 讞爪讬 讛专拽谞讬谉 讗讻谉 讻砖谞爪专祝 讻诇 讬砖专讗诇 讬讛讬讜 专讜讘 讛专拽谞讬谉 诪诇讗讬诐 诪爪讜转. 讜讟讘专讬讗 专讜讘 讛专拽谞讬谉 砖讘讛 讗讜 讻诇 讛专拽谞讬谉 诪诇讗讬诐 诪爪讜转. 讜讛讙讜专诐 诇讝讛 讗驻砖专 讚讛讬讬谞讜 诪讛 砖诪拽讘诇讬诐 砖讘转 诪讘注讜讚 讬讜诐 砖讬讜砖讘转 讘注诪拽. 讜讘讜讚讗讬 诪讞诪讬专讬谉 讘讬爪讬讗转 砖讘转. 讜讻讘专 谞讜讚注 诪专讝"诇 讚砖讜诪专 砖讘转 讻诪拽讬讬诐 讻诇 讛转讜专讛 讜讗驻讬' 注注"讝 讻讗谞讜砖 诪讜讞诇讬谉 诇讜 讜讻讛谞讛 专讘讜转 讜讛讬讬谞讜 讚讗讛谞讬 诇讛讜 砖讬讛讬讜 诪诇讗讬诐 诪爪讜转. 讜讗驻砖专 讚讛讬讬谞讜 讟注诪讗 讚讛砖讻讬谞讛 讜讘"讚 讛讙讚讜诇 讬拽讘注 讘讛 讘讗讞专讜谞讛 讜诪砖诐 诇讘讬转 讙' 讘诪讛专讛 讘讬诪讬谞讜 讚讻讬讜谉 砖讗讝"诇 讚讘讝讻讜转 砖讘转 谞讙讗诇讬谉 讻诪讜 砖讛讜讻讞谞讜 讜讛讗专讻谞讜 讘注谞讬讜转谞讜 讘讚专讜砖讬诐 诪讬住讜讚 专讝"诇 讜专讘讬谞讜 讛讗专"讬 讝爪"诇. 诇讝讛 转讝讻讛 诇诪注诇讛 讝讜:


专讘讗 讗诪专 专拽转 砖诪讛 讜诇诪讛 谞拽专讗 砖诪讛 讟讘专讬讗 讜讻讜'. 讻转讘 讛讙讗讜谉 讛专讘 讟讜专讬 讗讘谉 讛谞讝' 讚讟"住 讚讛讗 诇注讬诇 拽讗诪专 专拽转 讝讜 讟讘专讬讗 讜讻讜' 讜讗诐 谞讗诪专 诇注讬诇 专讘讛 讜讛讻讗 专讘讗. 讗"讻 专讘讛 拽讗诪专 讻讬 谞讞 谞驻砖讬讛 讚专' 讝讬专讗 讜诪住讜祝 讛讜专讬讜转 诪讜讻讞 讗讘讬讬 诪诇讱 讘讬诪讬 专' 讝讬专讗 诪诪"砖 讗讘讬讬 讜专讘讗 讛讜讜 讬转讘讬 讜讻讜' 讜讘转讞讬诇讛 诪诇讱 专讘讛 讜讗讞"讻 讗讘讬讬 讻讚讗诪专 住驻"讛 讚讙讬讟讬谉 讜讻讜' 注讻"诇 讜诇讬 讛讛讚讬讜讟 诇讗 拽砖讬讗 讚诪"砖 讻讬 谞讞 谞驻砖讬讛 讚专' 讝讬专讗 (讗讜谞讜) [讗讬谞讜] 诪讚讘专讬 专讘讛 讗诇讗 诪诪住讚专 讛砖"住. 讜转讜 讗砖转诪讬讟讬转讬' 诇讛专讘 诪"砖 讛专诪"讛 讘讛讜专讬讜转 讜讛讘讬讗讜 讛专讘 诪讛专"讬 谉' 讞讘讬讘 讘注讬谉 讬注拽讘 讚讛讛讬讗 讚讛转诐 讛讬讛 诇砖注讛 诇讘讚讬讞讜转讗 讘注诇诪讗 讜诇讗 诇诪讛讜讬 专讬砖讗 讗讻诇讗 讻专讻讗 专讗砖 讬砖讬讘讛 讜讚讘专讬讜 谞讗诪谞讜 诪讗讚 注"砖 讜讚讜拽:


诪讛讻讗 讜诇讗讜诐 诪诇讗讜诐 讬讗诪抓. 驻讬专讜砖 讗讬谉 讗讜诪爪讜 砖诇 讝讛 讘砖注转 讗讜诪爪讜 砖诇 讝讛. 讛专讘 诪谞讞诐 讘专 砖诇诪讛 讛诪讗讬专讬 讘驻住讞讬诐 诇拽讜讟讬 专讘讬谞讜 讘爪诇讗诇 讻"讬:
讜讗驻砖专 .诇驻专砖 诪诐 诪诇讗讜诐 诪诐 讛住讬讘讛 讜讻诪"砖 专讝"诇 诇讗 谞转诪诇讗讛 爪讜专 讗诇讗 诪讞专讘谞讛 砖诇 讬专讜砖诇诐 讚讘讞讟讗讜转 讬砖专讗诇 谞讜转谞讬谉 讻讞 诇住讟"讗 讗砖专 砖讘讬"诐 谞讬爪讜爪讜转 讛拽讚讜砖讛 讜讛讜讗 讞讬讜转诐 讜讙讚讜诇转诐 讘注讜讛"专. 讜讻谉 讬专讜砖诇诐 讘讞专讘谞讛 砖诇 爪讜专 砖转驻诇讬讟 谞讬爪讜爪讬 拽讚讜砖讛 讜驻住拽讛 诇讞讬讜转诐 讗讝 转讘谞讛 讜转讻讜谞谉 讬专讜砖诇诐 讘"讘 讻讬 诪诇讗讛 爪讘讗讛 转讜专转诐 讜诪爪讜转诐 讗砖专 讛诇讻讜 砖讘讬 讜转砖讘谉 诇拽讚诪转谉 讜转讙讚诇 讬专讜砖诇诐 讜讝讛讜 讜诇讗讜诐 诪讻讞 诇讗讜诐 讛讗讞专 讬讗诪抓:





砖注专讬 转讜专转 讘讘诇

(讜 讗) 讞讜诇 讝讜 讝讻讜讻讬转 诇讘谞讛.鈥斪⒆�' 专砖"讬 砖讻转讘, 讚讞讜诇 砖诇 讝讘讜诇讜谉 讞砖讜讘 诪砖讗专 讞讜诇讜转, 讜诪爪讬谞讜 讘住驻专 诪诇讞诪讜转 讛讬讛讜讚讬诐 诇讬讜住祝 讘谉 诪转转讬讛讜 (住"讘 驻"讬) 砖讻转讘, 讚住诪讜讱 诇注讬专 注讻讜 讬砖 注诪拽 专讞讘 讬讚讬诐, 讗砖专 讘讜 讗讜爪专讜转 讞讜诇 讬拽专, 讗砖专 诪诪谞讜 讬注砖讜 讛讝讻讜讻讬转, 讜讬讜专讚讬 讛讬诐 讘讗谞讬讜转 讬爪讘专讜 讗转 讛讞讜诇 讛讛讜讗 注诇 讗谞讬讜转讬讛诐, 讜讘讻诇 驻注诐 讬砖讜讘 讛讞讜诇 讛讬拽专 讛讛讜讗 讜讬诪诇讗 讗转 讛注诪拽 讻讘专讗砖讜谞讛 注"讻. 讜注讬' 讘"讘 拽讻讘 讗, 讚转讞讜诐 注讻讜 讛讬讗 砖诇 讝讘讜诇讜谉, 讜注讬' 转讜住' 讚"讛 讝讘讜诇讜谉.


(讜 讗) 诪讙讚诇 砖讬专.鈥斪斪⒆欁ё� 讻讙讬专住转 注讬谉 讬注拽讘 "诪讙讚诇 爪讜专"*[讜讻谉 讛谞讜住讞 讘讻转讘 讬讚 诪讬谞讻谉 讜讻转讘 讬讚 驻讗专诪讗, 讜讘讻转讘 讬讚 讗讜讻住驻讜专讚 讜讛讙讚讜转 讛转诇诪讜讚: 爪专.]. 讜讻转讜讘 讘住驻专 讞砖诪讜谞讗讬诐 讗' (讬讗 注讛), 讚砖诪注讜谉 讘谉 诪转转讬讛讜 讻讛"讙 诇讻讚 讗转 注讬专 讘讬转 爪讜专, 讜注讬' 砖诐 (讬讚 讝): 讜讬爪专 注诇 讙讝专 讜注诇 讘讬转 爪讜专 讜注诇 讛诪爪讜讚讛 讜讬讘注专 讻诇 砖拽讜抓 讜诇讗 注诪讚 讗讬砖 诇驻谞讬讜. 讜注讜讚 讘诪讙诇转 转注谞讬转 专驻"讙: 讘砖讘注讛 注砖专 讘住讬讜谉 讗讞讬讚转 诪讙讚诇 爪讜专 讜讻讜'. 讜讬讚讜注 砖讘讬转 爪讜专 讛讬转讛 谞拽专讗转 讙诐 "诪讙讚诇 住讟专讟讜谉", 讜讛诪诇讱 讛讜专讚讜住 讞讬讚砖 注讬专 讝讜 讜讛专讞讬讘讛 讜拽专讗 讗讜转讛 "拽讬住专讬", 讜讛讬讗 讘讬谉 讚讜专讗 讜讬驻讜. 讜注讬' 拽讚诪讜谞讬讜转 讛讬讛讜讚讬诐 诇讬讜住祝 讘谉 诪转转讬讛讜 讛讻讛谉 (住讟"讜 驻"讜).

